Mobilni internet / 24. 03. 2015. / Bloger: Miloš Petrović\nVip je danas pustio u rad 4G LTE ultra brzu mrežu koja je teoretski 15 puta brža nego prosečan ADSL priključak. U teoriji je daunloud podataka 150 megabita u sekundi, a aploud 50, čime je Vip postao prva mobilna mreža sa najnovijom 4G tehnologijom za komercijalnu upotrebu koja kreće od 1. aprila 2015.\nU prvoj fazi su 4G LTE mrežom pokriveni strogi centar Beograda i veliki deo Novog Beograda. Kao test u manjoj sredini, 4G signala će biti i u Pančevu, na čijoj teritoriji takođe postoje nove bazne stanice i jako dobra pokrivenost.\nU narednoj fazi, 2. maja, biće povećana pokrivenost u Beogradu, na Zlatiboru i Kopaoniku.\nDejan Kastelic, direktor/CTO Vip mobile, ukazao je na tehničke karakteristike ove najsavremenije tehnologije. ,,U teoriji, maksimalne brzine idu i do 150 Mbps, a Vipovi korisnici će u proseku moći da koriste brzine preuzimanja sadržaja između 40 i 60 Mbps, što je više nego trostruko brže od postojeće 3G mreže. Zahvaljujući kapacitetu nove tehnologije, korisnici stiču utisak praktično trenutnog pristupa internetu i preuzimanja velikih i zahtevnih aplikacija, gledanja i deljenja HD i Full HD video materijala’’, objasnio je Kastelic.\n4G LTE mreža će raditi SAMO sa novim SIM karticama\nPostoje i dva preduslova da uživate u 4G brzom internetu: nova SIM kartica i smartfon nove generacije.\nUkoliko ste korisnik Vip-a, vaša stara SIM kartica trenutno ne podržava 4G LTE mrežu. Iz tog razloga, počev od 1. aprila Vip će početi sa pozivanjem postpejd korisnika sa kompatibilnim uređajima da u Vip centrima u Beogradu i Pančevu besplatno zamene svoje SIM kartice za one koje podržavaju 4G LTE brzine. Odabrani 4G LTE postpejd korisnici će u toku aprila moći besplatno da testiraju 4G LTE mrežu i da podele svoja iskustva putem društvenih mreža. Svi novi korisnici koji kupe telefon koji podržava 4G, dobiće automatski nove SIM kartice.\nUkoliko koristite neki od starijih modela telefona (smartfona) i slučajno imate novu SIM karticu, nećete moći da osetite čari 4G LTE brzine sve dok ne kupite i smartfon koji ovaj brzi protok podržava.\nPojedini delovi Srbije i dalje na 2G mreži\nDok je Beograd pojačan 4G signalom, neki delovi Srbije i dalje nemaju ni 3G, odnosno brzina interneta je i do 20 puta manja nego prosečan ADSL. Ipak, iz Vipa poručuju da će 2G signal biti zamenjen 3G mrežom i da je trenutno targetirano 800 lokacija u Srbiji u kojima će se desiti jačanje infrakstrukture.\nAko ste se ikad pitali kako se odeđuje gde će biti brza a gde sporija mreža, odgovor leži u prostoj statistici. Bazne stanice beleže opterećenje saobraćaja, logično gde je više ljudi, samim tim i uređaja, opterećenje je veće, pa su samim tim te lokacije prve na listi za unapređenje. Svaka nova tehnologija je ujedno i investicija, a investicija se vraća tamo gde je najviše pretplatnika.\nTestirali smo Vip 4G mrežu u Boru\nU Vipu startovali novi internet tarifni paketi\n4g mreža u srbiji 4g vip vip vip 4g vip 4g lte Vip Srbija


Poseta Okružnom zatvoru u Kragujevcu\nTim Helsinškog odbora izvršio je monitoring OZ u Kragujevcu 17.jula 2015.godine.\nU odnosu na stanje od pre nekoliko godina, smeštajni uslovi u ustanovi su poboljšani u većem broju ćelija, saniran je krov koji je prokišnjavao, dok je mokri čvor u potpunosti rekonstruisan. Zatvor i dalje nema prijemno odeljenje, a veličina i struktura prostorija za smeštaj osuđenih i pritvorenih lica često nameće rešenja koja nisu u skladu sa potrebama.\nDo kraja godine bi trebalo da otpočnu radovi na izgradnji novog, znatno većeg zatvora koji će imati kapacitet za smeštaj 500 osuđenika i biti strogo zatvorenog tipa. To se, međutim, neće odraziti na postojeći Okružni zatvor koji će ostati u istom objektu u kome je i sada, ali bi bilo dobro da se građevinska operativa koja će biti angažovana na novom objektu, upotrebi i za sanaciju onih delova OZ koji su i dalje u lošem stanju.\nNa dan posete, u OZ je bilo 99 lica, od kojih 44 osuđenih, 7 prekršajno osuđenih i 48 pritvorenih. U zatvoru ima mesta za 150 lica, a u pritvoru za 60.\nOkružni zatvor u Kragujevcu spada u red onih u kojima nema ozbiljnijih problema. Ipak, u pogledu broja i strukture zaposlenih, on deli sudbinu ostalih zatvorskih ustanova, a aktuelne mere racionalizacije dodatno su pogoršale ionako neodgovarajuću kadrovsku opremljenost.


HTEC Group traži više od 1.000 IT stručnjaka u regionu - TK PORTAL\nBANJALUKA – HTEC Group planira da do kraja ove godine udvostruči broj zaposlenih, a partnerstvom sa američkim Brighton Park Capital doprinosimo da region ne bude viđen kao lokacija za angažovanje jeftinije radne snage, već kao mjesto gdje vodeće svjetske kompanije dolaze kada su im potrebna rješenja za ozbiljne inženjerske izazove i inovacije, rekao je u intervjuu za portal CAPITAL glavni operativni direktor u HTEC Group David Schoch.\nNajveći njemački zabavni park traži radnike u BiH\nHTEC Group već dvije godine posluje u BiH i u Banjoj Luci okuplja više desetina inženjera, dizajnera i drugih stručnjaka, dok je prošle godine otvorio i razvojne centre u Sarajevu, Tuzli i Bijeljini. Od osnivanja 2008. godine HTEC je ostvarila nevjerovatne rezultate i godinama bilježi najbrži rast među IT kompanijama u regionu. U posljednje dvije godine narasla je četiri puta, sa 250 zaposlenih na preko 1.000 zaposlenih na 12 lokacija u sedam zemalja.\nCAPITAL: Nakon što je HTEC Group sklopila partnerstvo sa američkom investitorskom grupom Brighton Park Capital najavljeno je ulaganje 140 miliona dolara. U šta će taj novac biti uložen?\nSCHOCH: Kompanija će kao i do sada, samo u mnogo većem obimu, nastaviti da ulaže u širenje kapaciteta za produktni dizajn i inženjerstvo putem daljih strateških akvizicija, otvaranja novih kancelarija i zapošljavanja najboljih talenata u regionu. Uporedo, nastavljamo dobru praksu ulaganja u jedinstvene programe za karijerni i profesionalni razvoj inženjera, dizajnera, menadžera i drugih eksperata, koji im omogućavaju da kroz izazovne projekte, u saradnji sa najboljim svjetskim kompanijama, a radeći iz Bosne i Hercegovine i drugih zemalja u regionu, grade svoje karijere.\nCAPITAL: Da li se može očekivati širenje HTEC grupe na prostoru Zapadnog Balkana, u kojim zemljama, područjima i u kojem obimu?\nSCHOCH: Mi želimo da dovedemo najbolje globalne projekte u Jugoistočnu Evropu. Investicija nam omogućava da plan koji smo zacrtali i prije nego što smo ostvarili partnerstvo sa Brighton Park Capital, ostvarimo mnogo brže i efikasnije. Taj plan je svakako širenje na prostoru Zapadnog Balkana, sa posebnim fokusom na Bosnu i Hercegovinu, gdje ćemo nastaviti da zapošljavamo stručnjake raznih profila na četiri lokacije gdje smo već prisutni – u Banjoj Luci, Sarajevu, Tuzli i Bijeljini.\nCAPITAL: Koliko novih radnih mjesta planirate da otvorite i u kojim zemljama, gradovima?\nSCHOCH: Planiramo da do kraja ove godine udvostručimo broj radnih mjesta, a kako sada već zapošljavamo više od 1.100 ljudi širom regiona, jasna vam je računica. HTEC je u prethodnih pola godine zapošljavao 70 ljudi mjesečno, a do kraja prvog kvartala taj broj će narasti do 100 novih kolega mjesečno. Zemlje u kojima zapošljavamo su Bosna i Hercegovina, Srbija, Sjeverna Makedonija, Mađarska, Slovenija, Rumunija i Bugarska. U ovim zemljama imamo 16 tehnološko-razvojnih centara, među kojima su i četiri pomenuta u Bosni i Hercegovini gdje već radi preko 130 stručnjaka.\nCAPITAL: Kako ocjenjujete stručnost IT kadra koji dolazi iz zemalja Zapadnog Balkana, u odnosu na stručnost kadrova iz drugih zemalja?\nSCHOCH: Ovaj region ima istorijski fokus na matematici i prirodnim naukama, što se može vidjeti i po uspjehu mladih ljudi iz zemalja Zapadnog Balkana na međunarodnim olimpijadama znanja. Obrazovne ustanove u ovom dijelu svijeta grade kulturu inženjerskog razmišljanja i sjajno je imati priliku da jedinstvenu snagu ovog regiona povežemo sa globalno najinteresantnijim inženjerskim izazovima i tako im pružimo priliku da istovremeno grade sebe kao stručnjake, a da ostanu u svojim zemljama i gradovima. HTEC se trudi da, kroz programe saradnje sa fakultetima i drugim obrazovnim ustanovama, omogući mladim i telentovanim stručnjacima da prepoznaju svoje oblasti intresovanja te vrlo brzo rade na najzanimljivijim svjetskim projektima.\nCAPITAL: Sjedište kompanije je u Americi, a HTEC posluje i u UK, Holandiji, Švedskoj, Sloveniji, BiH… Kako ocjenjujete poslovni ambijent u BiH u odnosu na druge zemlje, šta IT industriji nedostaje u BiH i šta bi trebalo uraditi da se to poboljša?\nSCHOCH: Sve tranzicione ekonomije se međusobno takmiče za investicije i svaka za sebe mora da odluči gdje će se fokusirati. Kod nekih zemalja, fokus je na privlačenju globalnih kompanija, a da biste u tome uspjeli morate kreirati pravično i stabilno poslovno okruženje. Umjesto kratkoročnih rješenja, bolje je kreirati dugoročno održive modele koji donose boljitak svima u ekosistemu. Nama je važno da investiramo u tržišta koja imaju razvijene poreske modele i pravne okvire za zapošljavanje visokoobrazovanog kadra, kao što su vrhunski IT inženjeri, a vjerujemo i da je vrhunskim talentima važno da rade u okruženjima gdje im se, pored svjetski konkurentnih plata i prilika za karijerni razvoj, garantuju stabilnost i pravna zaštita.\nCAPITAL: Da li kompanije iz BiH, Srbije i Hrvatske dovoljno prate svjetske trendove u IT industriji i ima li prostora da budu uspješnije i perspektivnije nego što jesu? Koje šanse propuštaju?\nSCHOCH: Kompanije u našem regionu su imale tu nesreću da se pozicioniraju na svjetskom tržištu kao tzv. outsourcing kompanije, vrlo često po modelu naplaćivanja radnih sati inženjera i radeći na najmanje zanimljivim projektima koji bivaju odbačeni od strane internih timova klijenata. Ovakvi projekti uglavnom uključuju migracije zastarjelih sistema, integracije i slične poslove koji čine da inženjeri ne iskazuju svoj maksimalni potencijal i često zaostaju za najnovijim tehnologijama i izazovima sutrašnjice. Od samog početka, HTEC je insistirao na tome da radi na najizazovnijim projektima i na razvoju “core” tehnologija, rame uz rame sa klijentskim timovima, što omogućava našim timovima da se razvijaju u korak sa najvećim svjetskim IT kompanijama, a samim tim budu kompetitivni na svjetskom tržištu rada. Mi radimo sa klijentima na kreiranju digitalnih proizvoda, od konsultacije i idejnog rješenja do realizacije, a naši stručnjaci su ti koje klijenti konsultuju kada imaju najveće tehnološke izazove i čija se ekspertiza uvažava. Ovu reputaciju nije bilo lako izgraditi s obzirom na pomenutu percepciju regiona, ali mislimo da smo ovom investicijom dali dobar primjer drugim kompanija u ekosistemu kao i snažan doprinos promjeni percepcije koja će omogućiti da region ne bude viđen kao lokacija za angažovanje jeftinije radne snage, već kao mjesto gdje vodeće svjetske kompanije dolaze kada su im potrebna rješenja za ozbiljne inženjerske izazove i inovacije.\nCAPITAL: Iz HTEC-a je saopšteno da planirate akvizicije kako bi privukli najbolje kreativce i inženjere, možete li otkriti koje kompanije u regiji Zapadni Balkan namjeravate kupiti, za koje ste zainteresovani ili sa kojim pregovarate?\nSCHOCH: Strateške akvizicije koje pripremamo mogu se podijeliti u dva segmenta. Jedan je dodatno jačanje inženjerskog kapaciteta kroz akviziciju kompanija koje posluju u istom sektoru kao i HTEC, a drugi tip akvizicija koje pripremamo je u cilju daljeg građenja kapaciteta za dizajn digitalnih proizvoda, ili drugih usko specijalizovanih ekspertiza.\nCAPITAL: Bili ste osnivač više uspješnih kompanija, ali i Srpske asocijacije za privatni kapital, čime se bavi ta asocijacija, koji su joj rezultati rada i budući ciljevi?\nSCHOCH: Srpska asocijacija privatnog kapitala zamišljena je kao platforma koja spaja investitore, kompanije i pojedince koji igraju važnu ulogu u ekosistemu privatnog kapitala u zemlji i koja im omogućava da kreiraju zajednički glas ka unapređenju regulatornog okvira i uslova za investicije u zemlji. Investicija Brighton Park Capital u HTEC daje veću vidljivost cijelom regionu i nadamo se da će drugim kompanijama olakšati pristup privatnom kapitalu, ali istovremeno je važno da cijeli ekosistem bude dovoljno zreo i zato su sve inicijative koje pomažu u razmjeni znanja, građenju kapaciteta i primjeni globalnih dobrih praksi jako važne. Zato nam je naročito drago što smo kao kompanija učestvovali i u prvom sastanku Mreže poslovnih anđela Bosne i Hercegovine, koji je nedavno održan u Sarajevu.\nЧланак HTEC Group traži više od 1.000 IT stručnjaka u regionu се појављује прво на Capital.ba – Informacija je capital.\nDodik potvrdio da će se odazvati pozivu Tužilaštva BiH u slučaju vile na Dedinju\nRATNI ZLOČINAC ŠEŠELJ ZAVRŠIO U BOLNICI ZBOG KORONAVIRUSA


BORIS DEŽULOVIĆ I STEFAN JANJIĆ DOBITNICI NAGRADA NA 30. ROĐENDANU NDNV-A\nNovinari Boris Dežulović i Stefan Janjić dobitnici su nagrada Nezavisnog društva novinara Vojvodine, koja im je dodeljena na svečanosti povodom 30. rođendana tog najstarijeg nezavisnog udruženja novinara na prostoru nekadašnje Jugoslavije.\nDežulović je prvi laureat regionalne novinarske nagrade NDNV-a, koja nosi ime po publicisti Mirku Đorđeviću (1938-2014).\nKako je objašnjeno, nagrada se dodeljuje za izuzetan doprinos u odbrani ljudskosti, razboritosti i građanskog dostojanstva, odnosno “za sve ono za šta je Mirko Đorđević bio simbol”.\nBoris Dežulović, novinar iz Hrvatske, jedan je od osnivača satiričnog magazina Feral tribjun, kolumnista, pisac, pesnik, satiričar.\n“Fascinantne sposobnosti da čitaoca rastuži i nasmeje do suza, da ogoli do srži nametnute društvene dogme, nacionalne matrice i mitove – ispisujući ih kao karikature ljudske gluposti, snishodljivosti i bestidnosti. Beskompromisno i dosledno”, navodi se u obrazloženju nagrade.\nDežulović nije mogao prisustvovati uručenju nagrade, ali je poslao video poruku u kojoj je zahvalio na nagradi i otpevao svoju humorističnu pesmu “Dalmatinski paor”.\n“Dragi moji Vojvođani, dragi Novosađani, dragi zemljaci, najlepše vam hvala na nagradi”, poručio je Dežulović.\nStefan Janjić zahvaljuje na nagradi, foto: autonomija.info\nGodišnju nagradu NDNV-a za izuzetan doprinos borbi za medijske slobode i novinarski profesionalizam dobio je mladi novinar Stefan Janjić, glavni urednik portala Fake News Tragač.\n“Nagradu Stefanu Janjiću dodeljujemo sa čvrstim uverenjem da će biti dodatni podsticaj za njega. I ne samo za njega, već i za još veći angažman mladih ljudi kojih u ovom gradu i u našoj Vojvodini ima, a s ciljem da unaprede tu profesiju koju su starije generacije, uz časne izuzetke poput – da budemo neskromni – nas iz NDNV-a, osramotile”, navodi se u obrazloženju nagrade.\nNDNV je kao neprofitna organizacija osnovana i registrovana 17. januara 1990. godine, na inicijativu grupe uglednih vojvođanskih novinara. Tada je novoformiranoj organizaciji pristupilo 270 profesionalaca iz gotovo svih vojvođanskih medija.\nPredsednik NDNV-a Norbert Šinković rekao je da je to novinarsko udruženje u proteklih 30 godina ostalo verno svojim principima i branilo čast profesije.\nOn je naveo da je NDNV pokrenuo Medija hab (Media Hub) koji će biti mesto za debate, treninge i medijsku produkciju, a uspeli su i da opreme i zajednički “co-working” prostor, namenjen novinarima, u novim prostorijama NDNV-a.\n“Uspeli smo da okupimo jednu ekipu mlađih novinara koji će svojim predlozima, verujemo, unaprediti NDNV i postaće pravi izvor energije za posao koji je pred nama. U februaru započinjemo naš prvi pripravnički program, 20 mladih novinara će dobiti priliku da radi za naše medijske portale, ali i za naše partnere u drugim medijima civilnog društva. Jer posla imamo sve više, a novinara sve manje”, naveo je Šinković.\nNajavio je da je cilj NDNV-a da aktivira snagu novinara na lokalu, u manjim vovođanskim mestima, kao i podršku redakcijama medija na jezicima nacionalnih manjina.\nŠinković je najavio i pokretanje projekata koji se tiču medijske pismenosti, jer im je cilj da i građanima objasne da su medijske slobode zapravo ujedno i slobode građana.\nOn je naveo da je usvojena i nova strategija NDNV-a za period od 2020. do 2025. godine, koja je usvojena nakon skoro godinu dana konsultacija sa članstvom i partnerskim organizacijama.\nNa svečanosti je prikazan i dokumentarni film “Trideset godina drugačiji” autora Darka Špera, u kojem je ispričan istorijat NDNV-a.\nNa svečanosti je predstavljena i kampanja donacija medijima čiji je osnivač NDNV, portalima Autonomija, Autonomija na mađarskom jeziku i VOICE.\nNa sajtu donations.ndnv.org od sada, pored jednokratnih donacija, uvedena je i opcija pretplate, odnosno trajnog naloga.\n“Na poslednjoj liniji odbrane – Ima nas!”, poručili su predstavnici NDNV-a na kraju svečanosti.


Mihajlovićeva: Dve milijarde dinara za puteve u Jablaničkom okrugu - TV 4S\nMihajlovićeva: Dve milijarde dinara za puteve u Jablaničkom okrugu\nOd tv4s objavljen 11 marta, 2019\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, posetila je zajedno sa ministrom omladine i sporta Vanjom Udovičićem opštinu Medveđa i sa načelnikom Jablaničkog okruga i predsednicima lokalnih samouprava Leskovac, Medveđa, Bojnik, Lebane, Vlasotince i Crna Trava održala sastanke na temu ulaganja u putnu infrastrukturu, kao i sprovođenja zakona iz resora Ministarstva.\n“Ove godine uložićemo dve milijarde dinara u putnu infrastrukturu Jablaničkog okruga. Razgovarali smo ne samo o realizovanim i planiranim projektima, već i o svemu onome što je od značaja za kvalitetan život meštana. Jedna od tema bila je i primena zakona o ozakonjenju i planiranju i izgradnji, jer bez toga nema razvoja infrastrukture. Opština Medveđa je odličan primer za sve ostale jer je iznad republičkog proseka po brzini izdavanja građevinskih dozvola i ozakonjenja objekata”, rekla je ona.\nMihajlovićeva je dodala i da je dogovoreno da se pomogne Javno-komunalnom preduzeću „Obnova“ da se osposobi da održava lokalne puteve, kao i da će „Koridori Srbije“ po završetku Koridora 10 ustupiti opštini vozilo na korišćenje.\n“U svemu što je u resoru Ministarstva koje vodim, a da može da pomogne da se radi efikasno, tu smo da pomognemo”, zaključila je ona.\nMinistar Vanja Udovičić istakao je da su za Vladu Srbije sve lokalne samouprave ravnopravne i podjednako važne i zahvalio je potpredsednici Mihajlović na podršci u razvoju ženskog sporta. Udovičić je dodao da je Ministarstvo omladine i sporta u prethodnom periodu pomoglo izgradnju tri hale u Jablaničkom okrugu i da se na tome neće stati.\n“Želimo da poboljšamo život mladih, da ih podstaknemo da budu aktivniji, da unapredimo školski sport. Danas smo razgovarali o kapitalnim projektima, ali i o onim manjim, lokalnim, koji doprinose kvalitetnijem životu građana ovog kraja”, rekao je on.\nNebojša Arsić, predsednik Opštine Medveđa, istakao je da se u ovoj lokalnoj samoupravi ispisuje nova istorija i da je posle uspešne posete predsednika Srbije Aleksandra Vučića, poseta potpredsednice Vlade i ministra omladine i sporta još jedan dokaz da država Srbija misli na sve lokalne samouprave i Medveđu.\n“Ovo je za nas veliki podsticaj, da iskoristimo sve resurse ovog kraja i doprinesemo ekonomskom razvoju opštine. Put Lebane-Medveđa, naša bolna tačka godinama, biće završen ove godine, a razgovarali smo i o drugim projektima koji će doprineti razvoju banjskog turizma i povezivanju”, rekao je Arsić.\nMiloš Ćirić, načelnik Jablaničkog okruga, rekao je da je saradnja Vlade Srbije i resornih ministarstava sa Jablaničkim okrugom na visokom nivou i da očekuje da u kratkom roku krene realizacija projekata o kojima se danas govorilo, pre svega u razvoju saobraćajne infrastrukture.\nU Domu kulture u Bojniku održana je audicija za mlade koji će učestvovati na dečijem muzičkom takmičenju „Srbija u ritmu Evrope“.\nNastaljena akcija preventivnih lekarskih pregleda i obilaska stanovnika u stanju socijalne potrebe\nPodela paketića povodom slave Svetog Save organizovana je u MZ Stojan Ljubić u Leskovcu\nHumanitarna organizacija “Pokreni Život” je organizovala akcije na teritoriji Srbije i Austrije za Dejana Veselinovića iz Leskovca koji je teško oboleo.\nDobrovoljni davaoci krvi morali bi imati bolji tretman , ističe u izjavi za našu televiziju sekretar Gradske Organizacije Crvenog krsta Dragan Veličković.\nRadovi na komunalnom opremanju Agro-industrijske zone u Kosančiću kod Bojnika teku planiranom dinamikom.\nU leskovačkom Narodnom pozorištu održana je Svetosavska akademija čiji je ovogodišnji domaćin leskovačka Osnovna škola Vuk Karadžić\nAmbasador Sjedinjenih amaričkih država Entoni Godfri posetio je Leskovac\nSDS: Firma Keep light nije mogla da se javi na tender za posao postavljanje led rasvete na teritoriji grada Leskovca


Istorijska pobeda Napretka u KLS (VIDEO) - Sportske vesti\nIstorijska pobeda Napretka u KLS (VIDEO)\n06 Oct, 2019 by Dragan Panajotović\nU svojoj premijernoj utakmici u Košarkaškoj ligi Srbije Napredak je obradovao svoje navijače u Aleksincu i pobedio je ekipu OKK Beograda rezultatom 77:55.\nNa prvi pogled se može pomisliti da je Napredak lako stigao do pobede, ali je meč 35 minuta bio neizvestan, rešen je tek u finišu kada su Aleksinčani slomili otpor mladih “klonfera”. Junaci istorijske pobede Napretka bili su Slaviša Bogavac i Aleksandar Ilkić.\nNapredak je nervozno započeo meč, pritisak je bio veliki zbog značaja meča za košarkaški Aleksinac. U tim trenucima je iskusni Bogavac preuzimao odgovornost i održavao je svoj tim u egalu. U drugom delu meča Napredak je zaigrao dosta bolje i agresivnije, došli su do svoje igre u tranziciji, a njihovo iskustvo u odnosu na protivnika došlo je do izražaja u poslednjih pet minuta kada su se rezultatski odlepili i stigli na kraju do ubedljive pobede. Junak tog dela meča bio je plejmejker Aleksandar Ilkić koji je u poslednjoj deonici postigao 18 poena. Na kraju, Bogavac je meč završio sa 23 poena, 11 skokova i indeksom korisnosti 35. Ilkić je zabeležio 19 poena, a dvocifren je bio i Dimitrije Raičević sa 12 koševa.\nPosebnu pažnju zaslužuje atmosfera na utakmici i predivan ambijent koji je napravila aleksinačka publika. Dvorana je bila ispunjena do poslednjeg mesta, navijanje za pamćenje i navijači su definitvno bili šesti igrač u pobedi Napretka. Opšta je ocena da srpskoj košarci nedostaju jaki košarkaški centri, ali i pune dvorane u kojima igrači uvek daju sve od sebe i mnogo brže sazrevaju i napreduju, a može se reći da je ulaskom Napretka u KLS Srbija to i dobila. Pravi košarkaški ambijent u kome se sjajno osećaju učesnici na terenu, kao i prisutni na tribinama.


O Bitefu - O nama\nOsnovan 1967. godine, na inicijativu Mire Trailović i Jovana Ćirilova, BITEF (Beogradski Internacionalni Teatarski festival ) je neprekidno pratio i podržavao najnovije pozorišne tendencije. Rastući i razvijajući se, postajao je jedan od najvećih i najvažnijih evropskih festivala. Već pola veka Bitef prevazilazi sve političke i kulturne barijere i uspešno ide u korak sa burnom evolucijom pozorišne umetnosti.\nZbog toga istoriju Bitefa možemo nazvati istorijom savremenog teatra.\nRevolucionarnih 60-ih i 70-ih godina, gledaoci su imali priliku da vide neke od najhrabrijih scenskih eksperimenata,koji su vodili ka razaranju dramske forme, ali takođe i značajna klasična ostvarenja, kao i predstave klasičnog orijentalnog teatra. Tokom 80-ih i 90-ih, Bitef je predstavio najviše domete postmodernog teatra i plesa. Čak i u vreme političko-ekonomske krize i embarga, Bitef je uspevao da promoviše najviše kulturne vrednosti i dovede u Beograd neka od najvećih imena svetske izvođačke scene. U prvoj deceniji 20. veka Bitef prikazuje nova i inovativna dostignuća svetskog mejnstrima, predstave postdramskog i neverbalnog scenskog izraza, kao i one realizovane uz pomoć novih tehnologija, otvorivši tako vrata virtuelnoj stvarnosti sajber teatra.\nTokom ovih godina, Bitef je sačuvao svoje mesto u porodici najznačajnijih svetskih festivala. Za kontinuitet i kvalitet njegovog nastojanja, Evropska fondacija „Premio Europa per il Teatro“ 1999. godine Bitefu je uručila Specijalnu nagradu.\nOsnivač Bitefa je Skupština grada Beograda, a produkcijom i organizacijom festivala bavi se Bitef teatar, pozorište osnovano 1989. godine, sa ciljem da otkriva i podržava nove pozorišne tendencije u lokalnom kontekstu.


Ministarstva da u hitnom roku objave konkurse za raspodjelu sredstava za projekte i programe NVO – Mladi Nikšića\nCentar za razvoj nevladinih organizacija (CRNVO) uputio je danas incijativu premijeru Zdravku Krivokapiću i pozvao Vladu Crne Gore da obaveže ministarstva da u hitnom roku (10 dana) objave konkurse za raspodjelu sredstava za projekte i programe nevladinih organizacija u prioritetnim oblastima od javnog interesa.\nPodsjećaju da su, u skladu sa članom 32v Zakona o nevladinim organizacijama, javni konkursi za raspodjelu sredstava za finansiranje projekata i programa nevladinih organizacija u prioritetnim oblastima od javnog interesa, trebali biti objavljeni najkasnije do 1. marta ove godine.\n“Međutim, pored jasnih zakonskih obaveza, nevladin sektor u Crnoj Gori se nalazi u poziciji da u sedmom mjesecu ove godine nema informaciju da li će uopšte biti dodjele zakonski opredijeljenih sredstava za projekte NVO, te kako će se projekti sa ovogodišnjih konkursa uopšte realizovati u ovoj godini”, kazala je Lidija Knežević, programska direktorka Centra za razvoj nevladinih organizacija.\nSamim tim, sitiče, postavlja se i pitanje kako će se i kada realizovati javne politike (strategije, akcioni planovi, zakoni itd.) u prioritetnim oblastima, sa kojima podržani projekti moraju biti povezani.\n“Objektivno, najveći broj projekata i javnih politika koji su sa njima povezani će se vjerovatno realizovati u narednoj godini, što je u potpunoj suprotnosti sa zakonski utvrđenim konceptom finansiranja programa i projekata NVO iz državnog budžeta”, kazala je Knežević.\nPrema njenim riječima, ovakvom praksom, kojom se ne poštuju i ne primjenjuju zakonska rješenja, ministarstva i Vlada stvaraju ambijent kojim se obesmišljava cjelokupni koncept dodjele finansijske podrške radu NVO.\n“Krajnje posledice trpe građani/ke, kao i najugroženije kategorije stanovništva: osobe sa invaliditetom, žene i djeca, mladi, pripadnici RE populacije, stara lica itd. koji ostaju uskraćeni za brojne usluge koje nevladine organizacije pružaju u okviru svojih projekata i programa, navodi Knežević.\nImajući u vidu prethodno navedene činjenice, poziva Vladu Crne Gore da obaveže ministarstva da u hitnom roku (10 dana) objave konkurse za raspodjelu sredstava za projekte i programe nevladinih organizacija i omoguće realizaciju projekata u brojnim oblastima od javnog interesa.\n“Cijeneći da je naš zajednički cilj uspješna realizacija utvrđenih javnih politika, kao i jačanje principa dobrog upravljanja i vladavine prava, nadamo se odgovornom odnosu i obezbjeđenju svih preduslova za primjenu Zakona o NVO i realizaciju projekata i programa nevladinih organizacija”, zaključila je Knežević.


Zamenik gradonačelnika Goran Vesić, predsednica Vlade Srbije Ana Brnabić i izvršni direktor kompanije "Beo čista energija" Filip Tiel obišli su danas glavni objekat budućeg postrojenja za preradu komunalnog otpada u Vinči.\nVesić je istakao da se trenutno nalazimo na najvrednijem i najvećem gradilištu u Beogradu.\n- Na ovom mestu već 46 godina grad Beograd ostavlja svakog dana 1.500 tona otpada. Pre 46 godina ovo je bila uvala, a danas je otpad naslagan otprilike do visine Beograđanke, preko 80 metara i ovo je jedna od najvećih neuređenih deponija u Evropi. Bilo je krajnje vreme da Beograd reši problem svoje deponije jer više nismo imali gde da odlažemo otpad. Mi pored toga što otpad odlažemo na neuređenoj deponiji, svake godine sipamo u naše reke, Savu i Dunav zapreminu od 60.000 olimpijskih bazena fekalija. I to je bio naš odnos prema prirodi i životnoj sredini. Ovde u blizini se nalazi jedno od naših najvažnijih arheoloških nalazišta, blizu je reka, prošle godine smo morali da radimo novu branu kako bi zaustavili klizanje deponije, tako da sam zahvalan našim partnerima iz Francuske i Japana kao i svim kreditorima što su stali iza ovog projekta i što će Beograd konačno upravljati svojim otpadom kao i drugi evropski gradovi - kazao je Vesić.\n- Ovde se nalazi postrojenje iz kojeg će se proizvoditi struja iz otpada, proizvodiće se toplotna energija, Grad Beograd već uveliko radi na toplodalekovodu od toplane Konjarnik do Vinče, koristićemo gasove deponije za grejanje Beograda i time rešiti i problem požara na staroj deponiji. Dakle, do kraja godine imaćemo novu deponiju, postrojenje za preradu građevinskog otpada, neće više biti "divljih" deponija u Beogradu i Srbiji jer će se ovde prerađivati i građevinski otpad. Nakon toga, sledi zatvaranje stare deponije i konačno više nećemo imati ekološku bombu u centru Beograda. Ovo su istorijske stvari za Beograd, rade se jednom u veku poput i fabrike za preradu otpadnih voda u Velikom selu. To znači da konačno rešavamo decenijske probleme koje niko nije znao i umeo da reši, kao ni da obezbedi potreban novac - kazao je Vesić, zahvalivši se svim učesnicima u projektu.\n- Ovo je posebno važan i značajan projekat za celu zemlju jer njime rešavamo višedecenijski problem čvrstog otpada u Beogradu. Nešto što nismo radili oko pet decenija konačno završavamo, radimo u skladu sa evropskim standardima i to će unaprediti kvalitet života građana Beograda. Drugi važan aspekt ovog projekta je taj što je ovo jedan od najznačajnijih projekata zaštite životne sredine i projekat koji najavljuje, možda simbolično, mnogo veću pažnju i veća ulaganja u zaštitu životne sredine u Srbiji. Nažalost, mnogo kasnije ali nešto što je ova Vlada još od 2016. godine prepoznala kao jedan od važnih aspekata rada, zbog čega i imamo Mnistarstvo za zaštitu životne sredine - rekla je Brnabić.\nOn je podsetila sa se paralelno sa ovim projektom slični projekti sprovode širom Srbije.\n- I u programu Srbija 2025. smo odvojili dodatnih milijardu evra samo za projekte u oblasti zaštite životne sredine. Treći aspekt važnosti ovog projekta je to da je ovo najveći projekat javno privatnog partnerstva trenutno u Srbiji. To je model saradnje javnog i privatnog sektora koji bi trebalo mnogo više da koristimo u budućnosti, jer on omogućava da pored značajnih javnih, državnih investicija u kapitalne projekte imamo dodatne, privatne investicije za javno dobro. Ovaj projekat je dobar primer kako možemo da podstaknemo privatne investitore da rade sa državom ili lokalnom samoupravom kako bi imali veći učinak u manjem vremenskom periodu.\nBrnabić je istakla da je ovaj projekat važan i za naš BDP, jer je vredan 370 miliona evra, i izrazila zadovoljstvo radovima. Ona je istakla da nema kašnjenja čak ni tokom krize prouzrokovane virusom korona i podsetila da na gradilištu radi više od 300 radnika.\n- Sve ovo govori u prilog tome koliko je ovo ozbiljan projekat, koliko ga je ozbiljno implementirao Grad Beograd, na koliko transparentan način smo birali partnere, i očekujem da 2022. godine ovde zajedno proslavimo jednu uspešnu priču i da ovim projektom damo novi standard za upravljanje čvrstim otpadom u Beogradu ali i primer za ostale lokalne samouprave u Srbiji - kazala je Ana Brnabić.\nFilip Tiel je istakao da je ovo jedan od najkompleksnijih i najizazovnijih projekata u oblasti upravljanja otpadom, te se zahvalio svima koji naporno rade na njemu od 2015. godine.\n- Ovo je vrlo kompleksan projekat i vrlo kompleksno javno privatno partnerstvo i ono funkcioniše samo kada svi zajedno radimo na njemu, uz uzajamno razumevanje i poštovanje. Konačno, 6. maja ove godine zatvorili smo finansijsku konstrukciju kada je omogućeno da nastavimo radove koji su započeti 2019. godine - naveo je Tiel.\nOn je podsetio da su građevinski radovi počeli 1. oktobra 2019. godine i nisu prestajali tokom mera ograničenja i zaštite povodom pandemije virusa kovid-19.\n- Trenutno na gradilištu radi preko 300 radnika, i taj broj će rasti do 500 u narednim mesecima. Prva postrojenja za preradu biće završena do kraja ove godine. Takođe, biće završena i nova sanitarna deponija sa postrojenjem za ponovno korišćenje bio gasa, postrojenje za preradu procednih voda, kao i postrojenje za preradu građevinskog otpada, koje će proizvoditi građevinski materijal, odnosno sirovinu za izgradnju puteva. Izgradnja postrojenja za energetsko iskorišćenje komunalnog otpada kao i postrojenje za energetsko iskorišćenje deponijskog otpada biće završena do avgusta 2022. godine. Ova postrojenja će proizvoditi toplotnu energiju koja će se isporučivati u beogradskim elektranama, kao i u nacionalnu mrežu. Sve ovo će dovesti do otvaranja 120 novih radnih mesta - poručio je on, naglasivši da će ovaj projekat biti realizovan po najnovijim domaćim i evropskim standardima u oblasti upravljanja otpadom.\nDogađaju su prisustvovali i gradska sekretarka za zaštitu životne sredine Ivana Vilotijević, direktor JKP "Gradska čistoća" Marko Popadić, predstavnici ambasada Japana, Kanade i Francuske, kao i predstavnici Evropske banke za obnovu i razvoj i Međunarodne finansijske korporacije.


Ukinuto vanredno stanje u Republici Srpskoj - Radio Derventa - RTV Derventa vijesti\nPočetna GRADOVI Derventa Ukinuto vanredno stanje u Republici Srpskoj\nNarodna skupština Republike Srpske ukinula je danas vanredno stanje na teritoriji Republike Srpske jer je stavljena pod kontrolu epidemiološka situacija koja se odnosi na virus korona.\nOvu odluku podržalo je 60 narodnih poslanika, dok jedan nije glasao.\nOva odluka stupa na snagu narednog dana od objavljivanja u “Službenom glasniku Republike Srpske”.\nPrihvaćen je zaključak klubova Klubovi poslanika SNSD-a, DNS-a, Demosa, NDP-a, Ujedinjene Srpske, SPS-a i SP-a u kojem se navodi da je pravovremenim postupanjem sačuvano javno zdravlje građana i održana privredna aktivnost.\n“Narodna skupština Republike Srpske konstatuje da su Glavni koordinacioni tim, Republički krizni štab, predsjednik Republike i Vlada Srpske u vanrednoj situaciji i vanrednom stanju, koje je proglašeno usljed pandemije virusa korona, maksimalno predano i efikasno obavljali svoje dužnosti, te da je pravovremenim postupanjem sačuvano javno zdravlje građana Republike Srpske i održana privredna aktivnost”, navodi se u usovjenom zaključku.\nPrethodni članakDerventa: Nema novih slučaja zaraze Korona virusa\nSledeći članakSlužen pomen Milovanu Bjeloševiću Belom


Radionica o korporativnom upravljanju i suzbijanju korupcije - Index.ba\nRadionica o korporativnom upravljanju i suzbijanju korupcije\nTransparency International u BiH (TIBiH) i Klub novinara Banja Luka organizuju trening o temi „Medijsko izvještavanje i forenzika poslovanja javnih preduzeća u BiH“ koji će biti održan 13. i 14. septembra na Vlašiću.\nCilj treninga je predstaviti učesnicima principe i mehanizme za suzbijanje korupcije u javnim preduzećima, te načine izvještavanja o temi korporativnog upravljanja u svrhu poboljšanog izvještavanja i medijskog praćenja rada javnih preduzeća.\nPredstavnici medija imat će priliku da se upoznaju o efikasnom načinu izvještavanja i istraživanja menadžmenta i upravljačkih procesa u javnim preduzećima, kao i lakšem prepoznavanju problema u radu javnih preuzeća koji služe kao indikatori koruptivnih radnji i mogu imati ozbiljne posljedice, kako na rad preduzeća, tako i na cjelokupnu zajednicu.\nTrening je organizovan u okivru projekta „Jačanje korporativnog upravljanja javnih preduzeća u BiH kroz antikorupcijske programe“ koji implementira TIBiH, uz finansijsku podršku Ambasade Kraljevine Holandije u BiH, saopćeno je iz TIBiH.\nNaredni članakPanevropski Hackathon u oblasti kvantnog interneta na Elektrotehničkom fakultetu Univerziteta u Sarajevu


Mekalister kaže da je poslao pismo predsednici Narodne skuptine Srbije Maji Gojković sa predlogom za međustranački dijalog u Srbiji, kome bi posredovao Evropski parlament.\n- U slučaju pozitivnog odgovora predsednice Skupštine, mi smo spremni da podržimo predloženi dijalog - izjavio je Mekalister za Tanjug.\nMekalister ističe da je EP voljna da posreduje u pregovorima\nDejvid Mekalister je na pitanje Tanjuga o očekivanjima dela srpske opozicije da dobiju "odgovor EU" na moguće posredovanje Brisela u pregovorima vlasti i opozicije oko izbornih uslova podsetio da su nekadašnji polanici Evriopskog parlamenta Eduard Kukan i Knut Flekentajn krajem avgusta boravili u Srbiji gde su pažljivo saslušali pozicije svih partija.\n- Pošto su me izvestili o razgovorima, ja sam poslao pismo predsednici srpskog Parlamenta Maji Gojković sa predlogom i vremenskim okvirom za dijalog kome bi posredovao Evropski parlament. Na snovu pozitivnog odgovora predsednice, mi smo spremni da podržimo predloženi dijalog - poručio je Mekalister.\nOvo je prvi put da se od posete Beogradu krajem avgusta i prijema otvorenog pisma lidera Pokret slobodnih građana Srbije Sergeja Trifunovića Mekalister oglašava o mogućem posredovanju EU u dijalogu vlasti i opozicije u Srbiji.\nMekalister je krajem avgusta razgovarao u Skupštini Srbije sa poslanicima o radu parlamenta, izbornim uslovima i dijalogu vlasti i opozicije.\nNedavno je Trifunović naglasio da pre odluke PSG o bojkotu izbora želi da čuje i "odgovor EU".


RTVTK | RTVTK - Novo zakonsko rješenje u FBiH - Na viša primanja veći porez\nNovo zakonsko rješenje u FBiH - Na viša primanja veći porez\nWritten by D.A.\nNovi zakon o porezu na dohodak predstavlja jednu od mjera iz Akcionog plana za provođenje Reformske agende, kojim će se osloboditi plaćanja poreza niža primanja, a obaveza plaćanja poreza prenijeti na visoka primanja. Tako će sva primanja do 700 KM na mjesečnom nivou biti bez poreza.\nPrema informacijama iz Federalnog ministarstva finansija, a koje je u svojim izračunima koristilo evidencije Porezne uprave FBiH, koja je jedina ovlaštena i ima bazu podataka o svakom primanju pojedinačnog zaposlenog, 55 posto od ukupnog broja zaposlenih neće plaćati porez na dohodak od nesamostalne djelatnosti.\nOni takođe naglašavaju da je porez na dohodak obaveza svakog zaposlenog, a ne obaveza poslodavca, te da se prilikom izrade prednacrta zakona vodilo računa o fer i pravičnom rasporedu tog poreznog tereta, a istovremeno je vrlo bitno da zakon bude jasan i efikasan u svojoj primjeni.\nNovim Zakonom o porezu na dohodak proširuje se porezna osnovica na način da se uključuju naknade na ime toplog obroka, prevoza i regresa prilikom obračuna poreza, koje dosad nisu bile oporezovane niti su na njih plaćali doprinosi iz kojih zaposlenik stiče pravo na penziju ili na zdravstvo ili na naknadu prilikom prestanka rada.\nMinimalna uplata doprinosa za penziono osiguranje proizvodi minimalnu penziju tog zaposlenog. Međutim, prema predloženom zakonu ukoliko se uzme za primjer minimalna plaća u Federaciji BiH koja iznosi oko 500 KM, te pripadajuće naknade (topli obrok, prijevoz i regres) koje iznose do 200 KM, osnovica iznosi 700 KM na koju se neće plaćati porez na dohodak, ali će zaposlenik zbog proširenja osnovice, ostvariti veća prava (penzija, zdravstvo, naknada za nezaposlenost) usljed plaćanja doprinosa na tako proširenu osnovicu.\nPored toga, smanjena je stopa doprinosa koju su dosad plaćali poslodavci sa 41,5 posto na 33 posto, što će uticati na zadržavanju istih troškova poslodavca na minimalnim primanjima zaposlenih, ali će se smanjivati njegovi troškovi kod zaposlenih sa većim primanjima.\nObračun poreza na dohodak će se vršiti na način da se od ukupnog prihoda umanje obavezni doprinosi od 33 posto i lični odbitak od 700 KM mjesečno, i na tako dobivenu osnovicu primjene stope poreza. Porez na dohodak će se obračunavati primjenom progresivnih poreznih stopa – 13 posto na iznos osnovice do 800 KM mjesečno ( 9.600 godišnje), i po stopi 20 posto na razliku osnovice veće od 800 KM mjesečno (više od 9.600 godišnje).\nPrimjenom i te metodologije, zaposlenik sa primanjima do 1.500 KM će plaćati manje poreza na dohodak po predloženom zakonu u odnosu na trenutno važeći.\nNa temelju izračuna koji su napravljeni u Federalnom ministarstvu finansija, prema trenutno važećem zakonu, na ukupna primanja koja čine plaću od 600 KM i naknade (topli obrok, prijevoz, regres) od 200 KM, zaposlenik je plaćao 30 KM poreza na dohodak, a njemu se isplaćivalo 770 KM. Po predloženom zakonu, taj zaposlenik će plaćati 13 KM poreza na dohodak, a zadržati za sebe 787 KM. Taj zaposleni će imati više 17 KM, a koji je dosad plaćao na ime poreza.\nZaposlenik sa primanjima plaće od 1.000 KM i naknade (topli obrok, prijevoz, regres) od 200 KM, plaćao je 70 KM poreza na dohodak, a njemu se isplaćivalo 1.130 KM. Po predloženom zakonu, ovaj zaposlenik će plaćati 65 KM poreza na dohodak, a zadržati za sebe 1.135 KM.\nZaposlenik sa primanjima plaće od 1.300 KM i naknade (topli obrok, prijevoz, regres) od 200 KM, plaćao je 100 KM poreza na dohodak, a njemu se isplaćivalo 1.400 KM. Po predloženom zakonu, taj zaposlenik će plaćati 104 KM poreza na dohodak, a zadržati za sebe 1.396 KM.\nZaposlenik sa primanjima plaće od 2.000 KM i naknade (topli obrok, prijevoz, regres) od 200 KM, plaćao je 170 KM poreza na dohodak, a njemu se isplaćivalo 2.030 KM. Po predloženom zakonu, taj zaposlenik će plaćati 244 KM poreza na dohodak, a zadržati za sebe 1.956 KM.\nIz tih primjera je vidljivo da će zaposleni sa primanjima većim od 1.500 KM na mjesečnoj osnovi plaćati više poreza nego što su bili u obavezi da plaćaju po trenutno važećem zakonu.\nPrimjenom progresivnih stopa postiže se fer i pravičan raspored poreznog tereta, jer će zaposleni sa višim primanjima plaćati i više poreza, a zaposleni sa niskim primanjima plaćati manje poreza na dohodak, navode iz Ministarstva finansija FBiH.\nAžurirano: Subota, 16 Listopad 2021 17:07


Taci: Što pre rasvetliti sudbinu nestalih osoba\nTači: Što pre rasvetliti sudbinu nestalih osoba/Drecun: Albanci više nemaju blanko podršku SAD/Žbogar: Kosovska elita nesposobna da postigne saglasnost\nizvor: agencije foto: tanjug 20.08.2016.\nTači: Što pre rasvetliti sudbinu nestalih osoba\nTači je na Fejsbuku u petak uveče napisao da to zahteva da istina i pravda "što pre stignu u zemlju".\nTači je istakao da deo dokumentacije o nestalim osobama još jednom pokazuje da među nestalima ima ne samo pripadnika svih etničkih zajednica i osoba svih uzrasta, već da su tu i ljudi svih zanimanja - poljoprivrednici, lekari, nastavnici, novinari.\n"Apelujem još jednom da se što brže rasvetli sudbina svih nestalih, bez obzira na njihovu etničku, versku ili profesionalnu pripadnost. Pomirenje među narodima zahteva iskrenost, istinu i pravdu", napisao je Tači na svojoj Fejsbuk stranici.\nPrema njegovim rečima, "niko to ne zaslužuje više od porodica nestalih osoba".\nDrecun: Albanci više nemaju blanko podršku SAD\nBEOGRAD - Predsednik skupštinskog Odbora za Kosovo i Metohiju Milovan Drecun izjavio je danas da je tokom posete američkog potopredsednika Džozefa Bajdena poslata jasna poruka da Albanci na KiM nemaju blanko podršku SAD-a i da sada moraju da pređu sa reči na dela.\n"Bajden je rekao da ono što je dogovoreno mora da se ispoštuje i sprovede, a to je Zajednica srpskih opština", rekao je Drecun na RTS-u.\nOn je dodao da se politika SAD-a prema Srbiji menja u načinu realizacije, odnosno da SAD sve manje sprovode politiku pritiska, već bilateralno žele da osvoje presudan uticaj na Balkanu.\n"Pokazalo se od one kritične runde pregovora u Briselu, kada su SAD odigrale ključnu ulogu da Prištinu priovedu racionalnom ponašanju, od tada je počelo uvažavanje SAD i za naše interese i za naše stavove", kaže Drecun.\nKako kaže teško da postoji albanska partija na Kosovu koja će omalovažiti autioritet SAD-a, te da sada svi moraju da povedu računa o poruci Bajdena.\n"Ta promena američkog stava, koja je do juče bila nezamesliva, nije preko noći. To je rezultat dugoročne politika, kojoj je lični pečat dao premijer Aleksandar Vučić u poboljšanju bilateralnih odnosa", rekao je predsednik parlamentarnog odbora za KiM.\nOn je dodao da Srbija više nema prava na grešku, jer SAD utiču na sve procese na Balkanu, te da je to najači mehanizam da se Prioština natera na racionalno ponašanje.\nGovoreći o Sudu za ratne zločine, on je rekao da nezvanično stižu informacije da će prve optužnice biti već u septembru.\nKomentarišući predstojeći poslovni samit Srbije i Albanije u Nišu, Drecun je rekao da je ekonomska saradnja najvažniji činilac stabilizacije turbulentnih političkih odnosa na Balkanu.\n"Za prosperitet Balkana najvažniji su srpsko - albanski odnosi. Albanija ima najznačajniji uticaj na Albance na Kosovu, zato najvažnije stabilizaciju srpsko- albanskih odnosa", zaključio je Drecun.\nŽbogar: Kosovska elita nesposobna da postigne saglasnost\nBERLIN - Odlazeći Specijalni predstavnik EU na Kosovu, Samuel Žbogar izjavio je da kosovska politička elita nesposobna da postigne saglanost o strateškim, nacionalnim interesima, pa i kada je reč o dijalogu i normalizaciji odnosa Beograda i Prištine, formiranju Zajednice srpskih opština i demarkaciji sa Crnom Gorom.. Žbogar je u intervjuu za Radio Slobodnu Evropu rekao da je "dijalog i normalizacija odnosa Kosova i Srbije" uslov za dalji napredak Prištine i Beograda na putu ka EU, te da se normalizacija odnosa treba smatrati nacionalnim interesom.\n"Sada ulazimo u jednu novu fazu dijaloga gde dve strane treba da se izjasne kako treba da nastave dijalog u budućnosti, koja su pitanja koja treba da se otvore i čemu vodi ovaj dijalog. Mislim da ima potrebe da se dijalog restruktuira i da se pripreme za dijalog vrše drugačije. Ono što na Kosovu vidimo jeste jedan skepticizam prema ovom procesu zbog nedostatka transparentnosti u ranijim fazama dijaloga. Ali, radimo na tome sa EU da što više ljudi uključimo u ovaj dijalog", naveo je Žbogar.\nSpecijalni predstavnik EU naveo je i da je na odgovornost kosovskih političara ratifikacija Sporazuma o demarkaciji sa Crnom Gorom, te je izrazio nadu da će se poslanici do 1. septembra "ubediti da ga izglasaju".\nŽbogar, koji napušta Kosovo nakon petogodišnjeg mandata, kaže da se "Zajednica opština sa srpskom većinom ne može nametnuti ni jednoj strani, te je za to pitanje potrebno rešenje koje će biti funkcionalno".\n"Jedini način jeste da se sedne za sto i da se pokuša da se pronađe rešenje koje će biti funkcionalno, koje će Kosovo održati funkcionalnim i koje će istovremeno Srbima dati određene garancije da mogu da se osećaju dobro i biti integrisani u kosovsko društvo. Mislim da to nije lako, mnogo je lakše pričati o tome nego pregovarati, ali, ovako trebamo da počnemo. Kao što je rekla i visoka predstavnica Mogherini, Ustavni sud je dao uputstva kako stići do toga. Mislim da je vreme da počnemo da idemo napred", kazao je Žbogar.\n"Nakon toga, formiraće se Posebne komore i ostaje na tužiocu da podigne optužnice i počne sa radom. Sve pripreme sada se vrše na osnovu privremenog sporazuma potpisanog u Holandiji koji je odmah stupio na snagu. Sada regrutujemo predsednika, sudije i ostalo osoblje. Pripreme su u toku i to znači da, kada budemo imali zakonsku osnovu, Sud može da počne sa radom", zaključio je Žbogar.\nSrpska lista saopštila je danas da specijalni izaslanik EU na Kosovu Samuel Žbogar ne bi trebalo da obeshrabruje dijalog Beograda i Prištine dovođenjem u pitanje primene dogovorenog, te da bi se od njega očekivalo da u javnim istupanjima i u radu ne drži stranu bilo kome.\nReagujući na Žbogarovu izjavu da se Zajednica srpskih opštine ne može nametnuti nijednoj strani, te je za to pitanje potrebno rešenje koje će biti funkcionalno, Srpska pita odakle njemu pravo da tumačenje Ustavnog suda u Prištini, koje nije deo bilo kog sporazuma, uzima za merodavno. Srpska u saopštenju navodi da su za Srbiju i Srbe na Kosovu i Metohiji za osnivanje ZSO merodavni jedino sporazumi od 25. avgusta prosle godine.\nDodaju i da bi Žbogar, umesto što obeshrabruje dijalog dovođenjem u pitanje primene dogovorenog, trebalo da odgovori na pitanje šta je do sada uradio na primeni tog i drugih sporazuma.\n"Naravno, znamo da je uvek lakše ići linijom manjeg otpora i dodvoravati se većini, naročito onome koga rad sa tom istom većinom čeka i na sledećoj dobro plaćenoj dužnosti", navode u Srpskoj.\nBajdenova reč - temelj ZSO/"Neophodno": Tači apeluje da se omogući formiranje ZSO\nBajdenov cilj normalizacija i smirivanje odnosa u regionu\nU Briselu o ZSO i telekomunikacijama\nPočela revitalizacija mosta preko Ibra u Kosovskoj Mitrovici\nMladi volonteri pomažu izgradnju "Sunčane doline"\nProtiv ZSO 94% Albanaca i nesrpskih zajednica\nAlbanci održali protest u Dečanima\nAmerika ukida UNMIK ?\nUkidaju se šengenske vize za Kosovo, Tursku, Ukrajinu i Gruziju\nĐurić: Rešeno pitanje ličnih karti, ukida se blokada za kamione\nKosovo zadržava recipročne trgovinske mere prema Srbiji\nKoha: Inauguracija Tačija i pre odluke Ustavnog suda\nTači: Pravda ne sme biti selektivna,kazna za zločine nad Srbima\nBušati: Albanija neće podizati zidove u slučaju migranata/Kocijas: Austrija širi laži/Muzalas: U Grčkoj će se u martu nagomilati 70.000 izbeglica


Registracija preduzeća u BiH trajat će samo pet dana - Klix.ba\nU Kantonalnom sudu u Sarajevu sutra će biti predstavljen novi sistem za registraciju poslovnih subjekata u BiH koji će omogućiti registraciju novih preduzeća za samo pet dana. Sistem će se početi primjenjivati od naredne sedmice i rezultat je četvorogodišnjeg rada i uloženih oko 2,7 miliona KM koje je osigurao Ured za međunarodni razvoj Vlade Velike Britanije - DFID.\nSistem će se početi primjenjivati od naredne sedmice i rezultat je četvorogodišnjeg rada i uloženih oko 2,7 miliona KM koje je osigurao Ured za međunarodni razvoj Vlade Velike Britanije - DFID.\nKorištenje novog računarskog programa koji uvezuje 16 registarskih sudova u BiH ima uporište u Zakonu o registraciji poslovnih subjekata u BiH i entitetskim zakonima, odnosno zakonu Brčko Distrikta o registraciji poslovnih subjekata.\nOvaj novi sistem predstavit će ambasador Velike Britanije u BiH Matthew Rycroft. Pored njega na prezentaciji, odnosno konferenciji za novinare učestvovat će i visoki predstavnik u BiH Christian Schwarz-Schilling, premijer Federacije BiH Nedžad Branković, potpredsjednik Vlade RS-a Anton Kasipović i predsjednik Općinskog suda Sarajevo Goran Salihović.


Pazarci traže smanjenje kazne - Sportske.net\nPazarci traže smanjenje kazne\nPotpredsednik FK Novi Pazar izrazio je uverenje da će drugostepena komisija FSS ublažiti suspenziju koja je izrečena tom superligašu te da će se protiv Javora igrati pred punim tribinama.\nPotpredsednik Fubalskog kluba Novi Pazar Tarik Imamović izjavio je danas da očekuje da će drugostepena komisija Fudbalskog saveza Srbije tom superligašu prepoloviti kaznu od dve utakmice igranja bez publike na svom terenu.\n"Na osnovu raspoloženja koje je vladalo na jučerašnjoj sednici Zajednice klubova Superlige, očekujem da će naša žalba biti uvažena i da ćemo u 13. kolu dočekati Javor pred navijačima. Ivanjičani su, takođe, istakli da bi voleli da igraju pred punim tribinama", rekao je Imamović novinarima na Gradskom stadionu.\nOn je naglasio da su u Zajednici superligaša zaključili da "država mora da se uključi u organizaciju utakmica i da treba pokrenuti inicijativu da se izmeni zakon o sportu".\n"Sam klub ne može da organizuje utakmicu, a da se ne desi nešto nepredviđeno. Većina superligaša je stala uz nas i ocenila da kazne za klubove nisu adekvatne i da postoji bojazan da će mnogi sportski radnici napustiti fudbal", kazao je Imamović.\n"Treba uvek da se reaguje na isti način, da se po istom kriterijumu kažnjavaju i hapse izgrednici. Sigurno je da i treba naći neki adekvatniji model za izricanje kazni, pošto ni UEFA ne preporučuje pražnjenje stadiona", dodao je on.\nNovi Pazar je kažnjen sa dve utakmice bez publike na svom terenu i novčano sa 500.000 dinara zbog transparenta "Rešen rebus, srce, bubreg, pluća, živela žuta kuća", za vreme utakmice Kupa Srbije protiv Rada.\nNovopazarska navijačka grupa "Ekstremi" je tim postupkom "odgovorila" pristalicama Rada, koji su na prvenstvenoj utakmici dva tima u martu ove godine na Banjici istakli transparent sa crtežima noža, žice i hemijskog elementa za srebro.\nFudbaleri Novog Pazara u prošlom kolu su igrali pred praznim tribinama 2:2 sa Slobodom iz Užica, a u subotu će gostovati u Novom Sadu ekipi Vojvodine.


Koji su uslovi za prelazak sa postojećeg tarifnog modela Pretplata na nove “Pretplata+” modele? | Mtel.ba Koji su uslovi za prelazak sa postojećeg tarifnog modela Pretplata na nove “Pretplata+” modele?\nKoji su uslovi za prelazak sa postojećeg tarifnog modela Pretplata na nove “Pretplata+” modele?\nPostojeći korisnici usluge „Pretplata“ kojima je istekla ugovorna obaveza mogu bez naknade izvršiti prelazak na jedan od „Pretplata+“ tarifnih modela, dok oni koji su pod ugovornom obavezom prilikom prelaska na drugi (viši ili niži) tarifni model, plaćaju jednokratnu naknadu od 10 KM.\nKorisnici koji su pod ugovorom obavezom po osnovu kupovine terminalne opreme, prilikom prelaska s više na nižu tarifu, pored jednokratne naknade od 10 KM plaćaju i naknadu koja se obračunava u skladu s Posebnim uslovima u m:tel prodajnom mjestu.


Phiren Amenca na generalnoj konferenciji Evropske mreže za apatridiju\nBerisa Elvis 0 comments 13.10.2018\nPredstavnici Romske organizacije mladih „Phiren Amenca“, Elvis Beriša i Serđan Baftijari učestvovali su na godišnjoj generanoj konferenciji Evropske mreže za apatridiju (European Network on Statelessness - ENS) koja se održala od 8. do 10. oktobra u Evropskom centru za mlade u Strazburu.\nKonferencija je okupila partnere i članove mrežeu cilju predstavljanja Indeksa, alata za praćenje stepena apatridije u zemljama članicama mreže koje su uključene u projektu „Indeks apatridije“, koji se koristi za zagovaranje i podizanje svijesti kod institucija o apatridiji. Takođe, da pojedinci i organizacije članice mreže podijele iskustvo u radu na rješavanju apatridije u različitim držama i zajedno kreiraju Strateški plan za period 2019-2023 godine.\nDrugog dana u palati Savjeta evrope organizovana je prezentacija mreže ENS koju čine 130 članova iz 40 različitih zemalja kao i prezentacija Indexa kao prvog i jedinog online uporedivog alata koji ocjenjuje kako zemlje u Evropi štite ljude i šta oni rade kako bi spriječili i smanjili apatridiju. Tom prilikom prisutnima su se obratili Doris Fiala, član Parlamentarne skupštine Savjeta Evrope i predsedavajući Komiteta za migracije, izbjeglice i raseljena lica, zatim Christos Giakoumopoulos, generalni direktor, Generalna direkcija za ljudska prava i vladavinu prava kao i Ksenija Turković, sudija Evropskog suda za ljudska prava.\nNVO Phiren Amenca je u decembru 2017. godine prepoznata od strane ENS Sekretarijata kao organizacija koja djeluje na lokalnom nivou u radu sa romskom zajednicom koja je u najvećem broju u riziku od apatridije i iste godine je dobila poziv za članstvo u ENS mreži. Od januara 2018. godine postala članica mreže, a ovo je prva generalna konferencija na kojoj je dala doprinos i ukazala na značaj djelovanja u cilju rješavanja pitanja pravnog statusa i državljanstva.


Tijana Bošković: „Moj san je bio da igram za Srbiju. Ne obećavamo medalje, borićemo se najbolje što umemo, kao i do sada.“\nTijana Bošković, korektor, ženske seniorske reprezentacije Srbije, najbolja igračica SP 2018. i dvostruka uzastopna najbolja igračica Evrope, u intervjuu za sajt Odbojkaškog saveza Srbije istakla je: Moj san je bio da igram za Srbiju.“, a zatim precizirala „Ne obećavamo medalje, borićemo se najbolje što umemo, kao i do sada.“\nDruga pobeda Srbije u Kortrajku – u četvrtak protiv Belgije (20.15 – TV SK2)\nŽenska seniorska reprezentacija Srbije ostvarila je drugu pobedu na turniru 12. grupe III vikenda II Lige nacija 2019. u Kortrajku. Srbija je večeras, u 2. kolu, savladala Rusiju sa 3:1, po setovima 22:25, 25:18, 25:12 i 25:22, posle 110 minuta igre.\nSeniorke Srbije sjajne protiv Poljske – u sredu protiv Rusije (17.15 – TV SK1)\nŽenska seniorska reprezentacija Srbije zabeležila je maksimalnu pobedu na startu turnira 12. grupe III vikenda II Lige nacija 2019. u Kortrajku. Srbija je večeras, u 1. kolu, savladala Poljsku sa 3:0, po setovima 27:25, 25:21 i 25:22, posle 93 minuta igre.\nPoljska prvi rival Srbije u Belgiji (utorak, 17.15 – TV SK1)\nŽenska seniorska reprezentacija Srbije sutra (utorak, 4. jun) će odigrati prvi meč u Kortrajku, u okviru 12. grupe III vikenda II Lige nacija 2019. Rival Srbije biće Poljska od 17.15 časova, a TV Sport Klub 1 će direktno prenositi meč.


OEBS na Kosovu promoviše medijsko i informatičko obrazovanje za mlade - Kosovo Online\n31. Oktobar 2020. • 14:43\nMisija OEBS-a na Kosovu zaključila je deseto i poslednje onlajn predavanje o medijskom i informatičkom obrazovanju u digitalnom dobu, za učenike osnovnih i srednjih škola na srpskom jeziku na Kosovu.\nPredavanjima je bilo obuhvaćeno deset škola u regionu Peći, Gnjilana, Prizrena i Prištine i učestvovalo je 155 učesnika.\nMisija Oebsa navodi da je predavanja držala novinarka Anamari Repić, a predavanja su učenike učila kako da kritički komuniciraju sa medijima i kako da analiziraju i procenjuju medijski sadržaj.\nŠef Odeljenja za medije u misiji Oebsa Dane Koruga rekao je da predavanja pomažu studentima da procene i kritički stupe u interakciju sa informacijama sa kojima se svakodnevno susreću.\n“Nastojimo da angažujemo medijske profesionalce, naučnike, nastavnike i aktiviste da udruže snage, razviju inovativne alate i preduzmu inicijative koje pomažu u borbi protiv dezinformacija i podstiču kritički pristup u interakciji sa medijima. Na našim predavanjima podstičemo studente da budu svesni prepreka i izazova koji dolaze kroz različite oblike medija, dajući im alate da razumeju krajnje ciljeve i uticaj koji medijski sadržaj ima “, rekao je Koruga.\nU narednim mesecima biće emitovano još šest informativnih video zapisa o medijskom obrazovanju.\nMisija OEBS je takođe angažovana na uključivanju medijskog i informatičkog obrazovanja u formalni obrazovni sistem na Kosovu, omogućavajući predavanja na Odeljenju za novinarstvo Univerziteta u Prištini i seminare na Univerzitetu u Prizrenu.\nOEBS učenici mediji\nOEBS donirao 215 tablet računara za pomoć đacima u onlajn učenju


PDP DOBOJ: Posvetiti se rješavanju demografskog problema i pronatalitetnoj politici – Glas Regije\nIz dobojskog PDP-a kažu da su krenuli sa realizacijom svojih četrnaest mjera populacione politike za grad Doboj koje su, kako ističu, pažljivo kreirali.\n– Posljednjih godina svjedoci smo velikih migracionih kretanja, odliva reproduktivne radne snage, kao i smanjene stope nataliteta. Dolazimo do nespornog zaključka da je natalitet temelj ekonomskog razvoja, dok bi pronatalitetna politika predstavljala strateško pitanje. Pri analizi stanja ciljnih grupa za potrebe ovog dokumenta ekspertizu su obavila lica koja raspolažu metodološkim i sadržajnim znanjem o problemu. Zamisao je da se demografski problem rješava kroz ovaj dokument koji podrazumijeva mjere koje se mogu sprovesti na nivou lokalne zajednice, a ne zahtijevaju prevelika finaksijska sredstva – kaže Olivera Nedić, predsjednica Foruma žena dobojskog PDP-a.\nNedićeva dodaje da su u proces izrade ovog dokumenta uključivali “i one kojih se taj problem i ta politika najviše tiču, kako one koji je kreiraju i izvode, tako i one na koje se odnosi”.\nSlobodan Vasiljević, odbornik ove stranke u lokalnoj skupštini, kaže da rad i zalaganje na polju pronatalitetne politike već daju pozitivne rezultate.\n– U fazi usvajanja budžeta grada za 2019. godinu PDP je predložio set mjera koji se odnosi na pronatalitetnu politiku. Gradska vlast je našla razumijevanje i na naš prijedlog za tekuću godinu uvećala dio budžeta koji se odnosi na porodicu, omladinu i djecu sa 100 na 200 hiljada maraka, što smatramo vrlo pozitivnim, pa s pravom možemo reći da naše zalaganje u oblasti pronatalitetne politike već daje rezultate – ističe Slobodan Vasiljević, odbornik PDP-a u Skupštini grada Doboj.\nOn dodaje da u narednom periodu očekuje realizaciju još nekoliko od četrnaest predloženih mjera.\n– Za realizacijju svih predloženih mjera je potrebno oko 600.000 maraka, ali mi ćemo izabrati prioritete i u okviru odobrenih sredstava krenuti u realizaciju. Nastavićemo sa konstruktivnim radom u organima gradske vlasti – rekao je Vasiljević.\nDoboj, Olivera Nedić, Partija demokratskog progresa, pdp, Slobodan Vasiljević\n« Nekoliko naselja u Doboju i Petrovu u nedjelju bez struje\nHoroskop za subotu, 16. mart »\n19. Maja 2019., 19:33


Vilc: Pismo Pendešovoj pogrešno predstavljeno\nSrna 11.01.2017 20:14\n"Ali, kao što je jasno navedeno u mom pismu, ovdje je prvenstveno riječ o primjeni zakona BiH", naglasila je Vilcova.\nOna je ukazala na činjenicu da, u slučaju mogućeg kršenja zakona koji se odnose na odbranu, institucije BiH imaju odgovornost prema svim građanima da sprovedu istragu, utvrde činjenice i preduzmu odgovarajuće radnje.\n"Nadam se da će politički lideri podstaći nadležne institucije i pomoći im da urade svoj posao u okviru uspostavljenog okvira", napomenula je Vilcova.\nOna je istakla i da su Oružane snage BiH izgradile značajan ugled i u zemlji i u inostranstvu i da ministar odbrane i njeni zamjenici, zajedno sa načelnikom Zajedničkog štaba i njegovim zamjenicima, uprkos političkim pritiscima marljivo rade na kontinuiranoj transparentnosti i profesionalizaciji Oružanih snaga kako bi obezbjedili da one ispunjavaju svoje obaveze prema svim građanima, što one i rade u veoma kompleksnom okruženju.\n"Svi pripadnici Oružanih snaga BiH su položili zalletvu da će braniti ustavni poredak BiH", naglasila je komandant NATO štaba u pismu.\nOna je navela da se od vojnih lica očekuje da podržavaju sprovođenje Opšteg okvirnog sporazuma za mir u BiH, te da se aktivnosti protiv Dejtonskog sporazuma i opstrukcija smatraju osnovom za smjenu sa dužnosti.\n"Stoga bi u ovom trenutku učešće bilo kog pripadnika Oružanih snaga BiH u bilo kojem dijelu programa Dana Republike Srpske - 9. januara predstavljalo kršenje Zakona o odbrani: te osobe bi podlijegale disciplinskim mjerama, uključujući i otpust iz vojne službe", dodaje se u pismu od 5. januara.\nVilcova je u pismu navela da bi njihovo učešće predstavljalo i kršenje Dejtonskog sporazuma i moglo bi se razmatrati i u kontekstu Aneksa jedan A tog sporazuma.


Promocija najmlađih podoficira Ratnog vazduhoplovstva i PVO\n19/06/2022 19/06/2022 pre 1 sedmica oruzjeonline\t0 Komentara\tpvo, vazduhoplovstvo, vojska republike Srbije, vojska Srbije\t1 min\nNa vojnom aerodromu „Pukovnik-pilot Milenko Pavlović“ u Batajnici danas je održana svečanost povodom prijema u profesionalnu vojnu službu 73 nova podoficira Ratnog vazduhoplovstva i protivvazduhoplovne odbrane.\nReč je o polaznicima druge klase Kursa za podoficire Ratnog vazduhoplovstva i PVO koji su u profesionalnu vojnu službu primljeni iz građanstva, a nakon selekcije po konkursu i uspešnog okončanja usavršavanja za poslove održavanja sredstava u jedinicama ovog vida Vojske Srbije.\nNajuspešnija u ovoj generaciji je vodnik Bojana Stanisavljević, ispred Miloša Markovića, na drugom i Antonija Pehčevskog, na trećem mestu.\nSvečanosti su prisustvovali ministar odbrane dr Nebojša Stefanović, zamenik načelnika Generalštaba Vojske Srbije general-potpukovnik Petar Cvetković, predstavnici organizacionih jedinica Ministarstva odbrane i Vojske Srbije, rodbina i prijatelji podoficira koji su danas promovisani.\nDanašnjom promocijom Vojska Srbije je jača za novu generaciju podoficira, koji spremni dočekuju početne podoficirske dužnosti u jedinicama Ratnog vazduhoplovstva i PVO, gde će biti u prilici da primene i prošire znanja stečena tokom usavršavanja.\nProvera obučenosti decembarske generacije vojnika\n01/04/2022 31/03/2022 pre 3 meseca oruzjeonline\t0\n12/05/2022 12/05/2022 pre 2 meseca oruzjeonline\t0\nDron iz Ukrajine pao u Zagrebu?


Jedinstveno elektronsko sanduče menja poštara - CorD Magazine Jedinstveno elektronsko sanduče menja poštara - CorD Magazine\nNaredne dve i po godine najveći broj usluga javne uprave biće dostupan građanima i privredi putem interneta ili mobilnog telefona, odlučeno je na jučerašnjoj sednici Vlade Srbije u okviru Programa razvoja elektronske uprave za period 2020-2022.\nNaime, očekuje se uspostavlјanje novih 300 usluga eUprave ili mUprave, koje će redovno koristiti najmanje milion i po građana i privrednika, čime će se izbeći odlasci na šaltere i podnošenje papirne dokumentacije.\nProgram razvoja eUprave 2020-2022 je strateški akt Vlade sačinjen u skladu sa Zakonom o planskom sistemu. Kreirali su ga udruženim snagama Ministarstvo državne uprave i lokalne samouprave (kao predlagač akta) i Kancelarija za IT i eUpravu, u saradnji s NALED-om, a uz podršku Fonda za dobru upravu Vlade Ujedinjenog Kralјevstva posredstvom UNDP, kao i Evropske unije u okviru projekta Reforma javne uprave.\nKao radna platforma za formulisanje cilјeva, mera i prioriteta programa poslužio je Koordinacioni savet Vlade Srbije za elektronsku upravu, kroz aktivno učešće IT stručnjaka državnih organa, predstavnika fakulteta, PKS i NALED-a. Pored javne rasprave sprovedene su i dodatne konsultacije kroz fokus grupe i intervjue sa privrednicima, lokalnim samoupravama, međunarodnom zajednicom i donosiocima odluka.


D. C.\t 29. avgusta 2013. 13:40\nSavremena nauka i tehnika pruža neslućene mogućnosti kada je u pitanju lečenje, ali i pomoć u svakodnevnim životnim situacijama pacijentima sa teškim ili retkim zdravstvenim poremećajima.\nIstraživači navode da ljudi koji inače nisu u stanju da komuniciraju sa drugima, mogu da odgovoraju na pitanja sa da ili ne putem jednostavnog sistema koji meri promene u veličini njihovih zenica.\nOvaj sistem se sastoji od laptopa i fotoaparata koji koriste prirodne promene u veličini zenica koje se javljaju kada se ljudi bave mentalnom aritmetikom. Prema rečima autora istraživanja, rukovanje ovim sistemom ne zahteva posebnu obuku.\nPored toga što bi mogao da pomogne u komunikaciji sa ljudima koji iz nekog razloga nisu u stanju da govore, ovaj sistem bi takođe bio efikasan u proceni psihičkog stanja ljudi čiji nivo svesti nije dovoljno jasan. Poznato je da postoji sindrom retkog poremećaja gde su mišići u svim delovima tela paralizovani, osim onih koji kontrolišu kretanja očiju.\nIstraživači su razvili ovaj sistem preko eksperimenata sa zdravim ljudima i zatim testirali na sedam pacijenata koji su imali oštećenje mozga u vezi sa pretpljenim moždanim udarom, zbog čega nisu mogli da komuniciraju. Kod mnogih od tih pacijenata, odgovori na pitanja sa da ili ne, mogli su biti utvrđeni na osnovu veličine njihovih zenica.\n„Neobično je da jednostavan fiziološki sistem, kao što je zenica, ima tako bogat repertoar odgovora koji se može koristiti za obavljanje složenih zadataka kao što je komunikacija,“ kaže istraživač Volfgang Ajnhauser sa Filip univerziteta u Marburgu u Nemačkoj.\nOn je rekao da su dalja istraživanja potrebna da bi se poboljšala brzina i tačnost njihovog sistema, ali je dodao da je ta tehnička pitanja moguće lako rešiti. U svom sadašnjem obliku, sistem bi već mogao napraviti značajnu razliku za ljude kojima je ovakva pomoć najpotrebnija.\n„Za pacijente koji se nalaze u pasivnom stanju, svaki vid komunikacije je veliki korak napred“, zaključuje Ajnhauser.\nfotoaparatlaptopmozdani udarmoždane aktivnostinepokretnostpomeranje zenica


Na korona virus pozitivno još 14 osoba u Srpskoj, U FBiH još četiri /VIDEO/ - NTV Arena Bijeljina\nDvije osobe ženskog pola su mlađe životne dobi, pet srednje i tri starije životne dobi.\nTestirano je i 26 zdravstvenih radnika iz Banjaluke, od kojih je pozitivna na virus bila medicinska sestra iz Prijedora, koja je već u izolaciji. Do sada je u Srpskoj potvrđeno 1.306 slučajeva, a od posledica virusa preminule su 93 osobe.\nNe očekujem novi veliki talas ukupno gledano u Republici Srpskoj. Kao što sam i naveo, virus je u zajednici, tu je, među nama, od njega treba da se štitimo i ukoliko budemo sprovodili mjere ne treba da brinemo, istakao je Alen Šeranić, ministar zdravlja i socijlane zaštite Republike Srpske.\nU posljednja 24 sata u Federaciji BiH je testirano ukupno 1.092 uzorka, od čega je četiri bilo pozitivno, rekao je stručni savjetnik za odnose s javnošću Federalnog ministarstva zdravstva Zlatan Peršić.\nBolnica „Sveti Vračevi” do sada je dobila rezultate za 597 lica koja su testirana na prisustvo kovida-19, a Dom zdravlja Bijeljina poslao je ukupno 328 uzoraka u Institut za javno zdravstvo Republike Srpske.


Jačanje poslovne saradnje sa BiH može doprinijeti obnovi Libije – Biznis.ba\nobjavljeno 28. jul 2018. u 09:05\nPotpredsjednik Transatlantske mreže lidera iz Washingtona Saša Toperić boravi u posjeti Libiji u sklopu šire turneje po zemljama Bliskog istoka i zaljeva. U Tripoliju se Toperić susreo visoko rangiranim zvaničnicima Visokog savjeta Libije, članovima Predsjedničkog savjeta Libije, Čelnim ljudima izborne komisije, predstavnicima političkih partija, te određenim čelnim ljudima paravojnih milicija, iz šire regije glavnog grada.\nToperić je u izjavi za Fenu istaknuo kako je tokom ovih razgovora hvalio kvalitete BH firmi i podržao jažanje odnosa zemalja Balkana i Libije.\n– Postoji prijateljski i bratski odnosi između BiH i Libije, ali i ostalih zemalja zapadnog Balkana. Jačanje poslovne saradnje, posebno u stabilnijim dijelovima Libije, može značajno doprinijeti obnovi i boljitku života za građane Libije, te jačanju ekonomskih odnosa – kaže Toperić.\nU razgovorima je dominirala tema predstojećih izbora planiranih za decembar ove godine. Članak koji je nedavno Toperić objavio na svom blogu na americkom USMilitary.com portalu upozorio je na brojne probleme koji nisu riješeni a koji su preduslov za održavanje izbora.\nPrije mjesec dana Toperić je u Kongresu SAD-a predsjedavao zatvorenom diskusijom posvećenoj Libiji.\n– Političke partije u Libiji pišu već tri godine novi ustav koji još nije finaliziran. U maju je ISIS bombardovao sjedište izborne komisije u Tripoliju koje još nije popravljeno niti je alocirana nova zgrada u kojoj ova važna institucija, koja je često i pod pritiscima i prijetnjama, može nastaviti sa pripremama za izbore. Još nije izrađen dokumenat koji bi građanima objasnio za što glasaju budući da novi ustav još nije usaglašen, a sigurnosna situacija nije na odgovarajućem nivou u svim dijelovima zemlje pa je upitno koliko će ljudi i izaći na izbore, te da li bi izbori bili validni ukoliko svi građani širom zemlje ne budu imali jednake uslove pri glasanju. Inicijativa francuskog predsjednika Macrona koji je u maju doveo čelne (i posvađane) ljude Libije sa ciljem da se prebrode ovi problem te izbori održe je pohvalna, ali rješenje ovih pitanja traži značajno jači angažman Evropske unije, a Italija se protivi održavanju izbora u decembru, i naravno Sjedinjenih Američkih Država. Upravo završena posjeta ministra vanjskih poslova Francuske Libiji, na kojoj je obećana finansijska podrška od 100 miliona dolara, korak je u pravom smjeru. Evidentno, Libija se vraća u međunarodni fokus – rekao je Toperić.\nPrije Libije, Toperić je boravio u Egiptu gdje je pored brojnih radnih sastanaka ponovno bio gost Ossame Kamal-a, najpoznatijeg političkog TV showa u Egiptu, čija gledanost prelazi 50 miliona ljudi. Toperic nakon Libije nastavlja turneju u regiji posjetom Katru i Turskoj.


Mustafa: Neće biti mira bez rešavanja pitanja Albanaca u Preševskoj dolini - JUGPRESS\nMustafa: Neće biti mira bez rešavanja pitanja Albanaca u Preševskoj dolini\nPredsednik Nacionalnog saveta Albanaca Ragmi Mustafa rekao je danas u Preševu novinarima da „neće biti mira dok se ne tretira i pitanje Albanaca u Preševskoj dolini” u okviru razgovora Beograda I Prištine.\n“Taj mir između Prištine i Beograda može da ima osnova i dugotrajno da bude ostvaren samo uz tretiranje pitanja Albanaca Preševske doline”.\nNa pitanje novinara JUGpressa šta kaže kandidat za premijera Kosova Albin Kurti na to jer je on ranije prilično jasno rekao da Albanci sa juga moraju svoje probleme da rešavaju u Srbiji, Mustafa je rekao “Mi ćemo da sačekamo dok se ne izglasa premijer Kosova, a nakon toga ćemo sigurno imati sastanke na kome ćemo razgovarati o tretmanu Preševske doline i kako će biti koncipiran dijalog između Prištiine i Beograda”.\nNa pitanje JUGpressa da li su Albanci iz Bujanovca, Preševa I Medvedje dobili bilo kakav odgovor od vlasti iz Prištine da je spremna da Albanci iz Preševske doline budu deo dijaloga, Mustafa je rekao “mislim da je sve jasnije da Preševska dolina treba da se tretira unutar dijaloga Prištine i Beograda, jer to nije samo naš zahtev”.\n“ Mi treba da imamo na umu mir između naroda i sa Kosova i iz Srbije, a taj mir ne može se ostvariti bez tretiranja pitanja Preševske doline”, upozorio je Mustafa.\nOn je dodao da “milsi” da “ dok postoje dvostruki standardi u tretiranju nacionalnih manjina na Balkanu, to neće doprineti dugotrajnom miru”.\n“ Mislim da je došlo vreme da se suočimo sa samima sobom, i da se suočimo jedni s drugima i da nađemo rešenje koje će zadovoljiti obe strane. Sigurno da ako se ne tretira pitanje Preševske doline to će biti jedan latentni konflikt koji će ubuduće biti problem”, rekao je Mustafa .\nOn je rekao da “zahtevi koje imaju politički predstavnici Albanaca i dalje stoje i svakako će se politička elita i dalje boriti za te zahteve, jer su to zahtevi našeg naroda” a da će “organizacioni odbor razmotriti i odlučiti kada će biti novi protesti”.\nNa pitanje da li bez okvira dijaloga Beograda i Prištine može da se reši problem Preševske doline , Mustafa je rekao da su “sve druge opcije do sada bile na stolu”.\n“Politički predstavnici Albanaca imaju tri dogovora sa Vladom Republike Srbije i to iz 2001. koji se tiče demilitrizacije i reintegracije, 2009. u prisustvu OEBS-a o rekonstrukciji Koordinacionog tela, kao i dokumant od sedam tačaka koji je Vlada Srbije usvojila 2013. godine koji su tada Albanci podneli kao predlog za rešavanje problema. I do sada više nismo imali pregovore sa Vladom kako to da rešimo”, rekao je Mustafa. “Jedino rešenje je u dijalogu između Kosova i Srbije, jer do sada smo se trudili da se uradi najbolje , uz garancije međunarodne zajednice”, rekao je Mustafa


UNICEF Bosnia and Herzegovina - Info centar - Konferencija „Naučene lekcije integrativnog modela socijalne zaštite i inkluzije djece“\nKonferencija „Naučene lekcije u implementaciji integrativnog modela socijalne zaštite i inkluzije u Bosni i Hercegovini – primjeri sa lokalnih nivoa“ prezentirala je glavna postignuća i lekcija naučene kroz implementaciju SPIS projekta, a održana je u Sarajevu, 27.01.2015.\nKonferencija je predstavljala jedan od završnih koraka projekta „Jačanje sistema socijalne zaštite i inkluzije djece u BiH“ i poslužila je kao platforma za prezentaciju rezultata, primjera dobrih praksi i modela rada sa lokalnog nivoa širom BiH.\nUčesnici Konferencije bili su predstavnici općina, centara za socijalni rad, domova zdravlja, osnovnih škola, vrtića, centara za mentalno zdravlje, centara za fizikalnu rehabilitaciju, centara za rani rast i razvoj, stručnjaci iz oblasti pedijatrije, kao i predstavnici nevladinih organizacija koji se bave pomenutim temama.\nUčesnici su imali priliku čuti saznati više o rješenjima i modelima koordiniranog rada na lokalnim nivoima kao i praktičnim alatima i protokolima o saradnji kroz konkretna iskustva iz nekoliko odabranih općina/opština i gradova.\nNa konferenciji su predstavljeni i finalni rezultati kampanje „Govorimo o mogućnostima“, kao i „Šampioni inkluzije“ - osobe koje su svojom angažmanom dali doprinos inkluziji djece.\nViše fotografija se može pogledati na faceboku.\nProgram "Jačanje sistema socijalne zaštite i inkluzije djece" je višegodišnji, multidisciplinarni program podrške pretpristupnom procesu Bosne i Hercegovine u oblastima sveukupne društvene zaštite, socijalne inkluzije i prava djeteta. Ciljne grupe programa su donosioci politika i stručni radnici koji provode reformu sistema socijalne zaštite, kao i ranjive kategorije djece i porodica. Evropska unija finansira ovaj projekat od 2008. godine iz Instrumenta za pretpristupnu pomoć (IPA) u iznosu od 4,1 miliona EUR, sa ciljem da pomogne u izgradnji sistema koji će osigurati adekvatnu politiku socijalne zaštite te socijalnu zaštitu i inkluziju djece i njihovih porodica. U realizaciji projekta učestvuju sva nadležna ministarstva, te brojni partneri iz nevladinog sektora i civilnog društva.\nPriručnik o lokalnom modelu socijalne zaštite i inkluzije - od planiranja do realizacije socijalne zaštite i inkluzije na lokalnom nivou\nSmjernice o djelovanju centara za pružanje usluga socijalne skrbi dnevnog zbrinjavanja djece s invaliditetom i djece ometene u razvoju u Federaciji BiH\n"Liga šampiona inkluzije"\n"Želimo biti vidljivi" - ppšti pregled usluga u zajednici i primjera dobre prakse koji se odnose na djecu s teškoćama u razvoju i invaliditetom i njihove porodice u Bosni i Hercegovini


U drugoj kružnoj etapi, koja je vožena na periferiji Grada Olomouca u dužini od 50 km, Manić se odlično vozio od samog starta u prvoj grupi koja je brojala deset biciklista i imala solidnu prednost u odnosu na drugu grupu. Viktor Manić je na 9 km pre cilja dobio gumidefekt na prednjem točku i tako trku završio u drugoj grupi.\nTrener kadetske reprezentacije, Marko Sudarić je zadovoljan Manićevom vožnjom u obe etape i isti ga je pohvalio kao najmlađeg člana reprezentacije i njegovog prvog nastupa u satavu iste, gde ističe da je on i ako je najmlađi, bio drugi od naših članova reprezentacije.\nOstali naši takmičari su proteklog vikenda vozili trku za KUP Srbije na kružnoj stazi Beranovca u Kraljevu. Filip Milinković- ml.kadet je zauzeo 6 mesto, dok je naš novi biciklista Kosta Kovačević, u kategoriji U-11, na svojoj prvoj trci gde je bilo vatreno krštenje, uspeo da završi trku na sedmoj poziciji.\nSledeđi nastup naših biciklista je 16 juna u Šidu gde prvi put nastupa i naša nova ekipa poletaraca.


Daleke destinacije agencije - Aranžmani za Daleke destinacije letovanje 2017 Daleke destinacije nova godina 2017\nTagovi: jeftini aranžmani agencija za letovanje Daleke destinacije 2017, putovanja Daleke destinacije preko agencije, aranzmani Daleke destinacije nova godina 2017, Daleke destinacije aranžmani 2017, Daleke destinacije 2017 sa agencijom\nDaleke destinacije aranžmani za letovanje 2017\nInformacije o Dalekim destinacijama / Daleke destinacije smeštaj apartmani i hoteli / Aranžmani za Daleke destinacije\nPreporučite prijateljima odmor na Dalekim destinacijama!\nAranžmani agencija za letovanje 2017 Daleke destinacije\nUkoliko ste ove godine planirali da novu godinu provedete na Dalekim destinacijama, a da svu brigu oko meštaja i prevoza prepustite agencijama, za Vas smo prikupili aranžmane najboljih turističkih agencija za Daleke destinacije na jednom mestu! U ponudi imamo veliki broj destinacija, ali ako Vam je potrebna ponuda za mesto koga nema u ponudi, slobodno nas kontaktirajte i mi ćemo Vam pomoći da pronađete aranžan kakav tražite!\nOdaberite mesto na Dalekim destinacijama za koje tražite aranžman Dominikanska republika Dubai Kuba London Razno\nKuba - daleke destinacije - Dreamland\nLeto 2017 Daleke destinacije, Kuba\nTuristička agencija Dreamland Cena od 855€\nKuba je jedinstvena! U modernom svetu u kome blede granice i razlike između država i kultura, Kuba se izdvaja svojom autentičnošću. Republika Kuba je arhipelag u severnim...\nDominikanska republika egzotično putovanje - Dreamland\nLeto 2017 Daleke destinacije, Dominikanska republika\nTuristička agencija Dreamland Cena od 1115€\nDominikanska Republika - još jedno daleko i egzotično putovanje u ponudi agencije Dream Land. Biserno bele peščane plaže, kokosove palme, planinski lanci puni...\nOdmor na moru Daleke destinacije, Dubai\nTuristička agencija Dreamland Cena 119€\nDubai je jedan od 7 emirata koji se nalaze u sklopu države Ujedinjeni arapski emirati. U Dubaiju živi oko 1,4 miliona stanovnika, ali se smatra da ta cifra ide i do 4 miliona....\nKuba je jedinstvena! U modernom svetu u kome blede granice i razlike između država i kultura, Kuba se izdvaja svojom autentičnošću. Republika Kuba je...\nJeftine avio karte za Toronto\nJeftine avio karte Daleke destinacije, Razno\nFly Fly Travel Cena 63 500 RSD\nIskoristite ovu ponudu i kupite povratnu avionsku kartu za Toronto već od 63 500 RSD Iskoristite ovu ponudu i kupite povratnu avionsku kartu za Toronto već...\nJeftine avio karte za Malme\nFly Fly Travel Cena 11 660 RSD\nSa više od 13 miliona putnika u 2010 godini, Norwegian je treća po veličini nisko tarifna avio kompanija u Evropi. Ovom prilikom iz ponude izdvajamo polaske...\nJeftine avio karte za Sidnej\nFly Fly Travel Cena 75 600 RSD\nSingapore Airlines je postao jedan od najprepoznatljivih brendova kada je reč o turističkim putovanjima. U ponudi su turističke destinacije i gradovi u...\nJeftine avio karte za Frajburg\nFly Fly Travel Cena 12 400 RSD\nNiske cene, kvalitetna usluga su neke od odlika nisko tarifne avio kompanije Easy Jet. Kompanija poseduje više od 100 avionskih linija do najatraktivnijih...\nJeftine avio karte za Študgart\nFly Fly Travel Cena 12 900 RSD\nIzkoristite ovu neverovatnu ponudu, rezervišite Vaš let na liniji Bukurešt - Študgart po ceni već od 12 900 RSD. Leteti jeftino, brzo, komforno sa avio...\nPutujte sa Wizz Air ka brojnim Evropskim destinacija...Ovom prilikom Iz ponude izdvajamo let na liniji Budimpešta - Frankfurt po ceni od već od 12 900 RSD....\nJeftine avio karte za London\nJeftine avio karte Daleke destinacije, London\nFly Fly Travel Cena 11 600 RSD\nIzkoristite ovu neverovatnu ponudu, rezervišite Vaš povratni let na liniji Beograd - London - Beograd po ceni već od 11 600 RSD. Leteti jeftino, brzo,...\nJeftine avio karte za New York\nPlanirate put u New York, avio kompanija Lot Polish Airlines je pravi izbor za Vas. Letovi za Barselonu iz Beograda, već od 63 500 RSD. Rezervišite Vašu...\nJeftine avio karte za Dablin\nFly Fly Travel Cena 24 500 RSD\nNiske cene, kvalitetna usluga su neke od odlika avio kompanije German Wings. Iz ponude ovom prilikom izdvajamo povratni let od Beograda do Dablina po ceni od...


Banjalučki studenti izlaze na proteste unatoč zabrani - Klix.ba\n11.6.2013. u 17:35\nNikola Dronjak (Foto: Al Jazeera)\nNakon što je Ministarstvo unutrašnjih poslova (MUP) Republike Srpske danas zabranilo studentske proteste koji su najavljeni za sutra, 12. juna, tačno u podne, u Banjoj Luci se pojavio strah da bi moglo doći i do obračuna između studenata i građana, s jedne, te policije, s druge strane.\nPogotovo jer je, kako neslužbeno saznaje agencija Anadolija, Centar javne bezbjednosti (CJB) Banja Luka zatražio je pomoć u ljudstvu iz više susjednih centara javne bezbjednosti u Republici Srpskoj (RS).\nInače, iz Centra javne bezbjednosti Banja Luka uputili su dopis Skupštini studenata Studentskog doma “Nikola Tesla” o zabrani studentskih protesta najavljenih za srijedu u Banja Luci.\nU dopisu iz CJB Banja Luka navodi se da se “zabranjuje” Skupštini Studentskog centra da 12. juna u vremenu od 11.45 do 16.45 sati organizira i održi javni skup u pokretu, određenim banjalučkim ulicama.\nU obrazloženju MUP-a RS se, kao razlog za zabranu protesta, navodi to da bi "maršutom koju su odabrali studenti ugrozili saobraćaj, kao i rad osnovnih škola i vrtića u čijoj blizini bi bili protesti održani".\nMeđutim, studenti su, unatoč tome, potvrdili da će protesti, ipak, biti održan, te da će ako treba "golim rukama ići na tenkove".\nPeđa Stanković, predstavnik grupe Šetači kazao je za agenciju Anadolija da su građani spremni da sa studentima izađu na ulice.\n"Nadamo se da policija neće intervenirati, jer bi to bilo kontraproduktivno. U svakom slučaju Šetači neće odustati. Građani će se boriti za svoja prava", kazao je Stanković.\nUgledni banjalučki novinar Mišo Vidović rekao je za AA da su sutra sve opcije otvorene, pa i ta da dođe do obračuna između policije i studenata, odnosno građana.\nPredsjednik RS-a Milorad Dodik je u ponedjeljak pozvao Nikolu Dronjka, predsjednika Studentske unije "Nikola Tesla“ na sastanak, što je ovaj odbio.\nProtesti su zakazani jer studenti traže izgradnju četvrtog paviljona u banjalučkom Studentskom centru, pravdu za porodicu Vulić, ostavku ministra prosvjete Gorana Mutabdžije, kao i da se počne sa rješavanjem problema nezaposlenosti i sa borbom protiv korupcije i kriminala u RS


Demokratski front najavio novi protest\nOpozicioni Demokratski front zakazao je za večeras novi protest u Podgorici, nakon što je policija u subotu u dva navrata intervenisala na skupu opozicione grupacije koja traži ostavku vlade Mila Đukanovića.\nProtest DF-a je najavljen za 19.00 na Trgu Republike u Podgorici, a za sada je od ostalih opozicionih stranaka podršku protestnoj šetnji najavila Socijalistička narodna partija (SNP).\nU Podgorici je danas mirno i u odnosu na juče značajno je manje prisustvo policije. Oko skupštine, vlade i državnih institucija, čije je sedište u užem centru grada, još nije uklonjena zaštitna ograda, a raspoređeno je i nešto više policije nego što je uobičajeno.\nPolicija je sinoć suzavcem rasterala demonstrante DF-a koji su pokušali da se približe skupštini, a prethodno je u subotu ujutro prekinula dvadesetodnevni protest opozicije ispred zgrade parlamenta u Podgorici.\nRazličite su interpretacije sinoćnjih dešavanja u centru Podgorice. Policija je saopštila da je bacila suzavac i upotrebila silu kako bi sprečila “nasilan” ulazak u skupštinu, dok DF, deo opozcije i javnosti smatraju da je policija silom prekinula mirne proteste.\nTužilaštvo provereva da li je bilo kršenja zakona, a u brojnim reakcijama od državnih organa se traži da utvrde da li je policija prekoračila ovlašćenja i preko mere upotrebila silu.\nU dve jučerašnje intervencije policije tokom protesta DF-a, po policijskim informacijama privedeno je 26 ljudi, a deset policajaca je lakše povređeno.\nMeđu privedenima su bili poslanici i odbornici DF-a, kao i novinari, dok su u subotu veče, po izveštajima medija, lakše povređeni funkcuoneri Fronta Nebojša Medojević i Branko Radulović.\nPovodom protesta opozicije danas je zasedao kolegijum Skupštine Crne Gore, a na sastanak kod predsednika skupštine Ranka Krivokapića nisu došli poslanici Fronta i Demosa Miodraga Lekića.\nZa utorak je zakazana sednica Saveta za kontrolu rada policije koji će se baviti postupanjem policije na protestima opozicije.\nDelegacija Evropske unije u Podgorici pozvala je “sve da pokažu uzdržanost i poštuju zakon”, te da se odluke donose u “okviru demokratskih institucija i procesa”.\n“Demonstracije ne bi trebalo da budu remetilačkog karaktera, a prekomerna upotreba sile sa bilo čije strane je neprihvatljiva”, piše u saopštenju Delegacije EU.\nPovodom intervencije policije oglasila se i zvanična Moskva, što je njeno drugo reagovanje od početka demonstracija Fronta.\nMoskva je ocenila da “uprkos uverenjima koje crnogorsko rukovodstvo dobija iz zapadnih država, uključivanje te zemlje u proces evroatlantske integracije niukoliko ne vodi njenoj konsolidaciji i prosperitetu”.\nSukob policije i opozicije u Podgorici


Četiri naučna rada iz Srbije u finalu prestižnog konkursa iz medicine – DnevniZurnal\nČetiri naučna rada iz Srbije u finalu prestižnog konkursa iz medicine\nby admin 22/11/2021, 19:34 1.2k Views\nKonkurs za vrhunska istraživačka dostignuća u oblasti medicine i farmacije “International Medis Awards for Medical Research 2021.” okupio je ove godine 229 istraživača iz osam evropskih država, a među 19 najboljih radova, odabranih u finale, četiri su dela naučnika iz Srbije, saopšteno je danas.\nImena dobitnika priznanja biće saopštena 25. novembra u Ljubljani.\nAutori naučnih radova iz Srbije su Marija Vukoja (intenzivna medicina i anesteziologija), Aleksandra Tomić Pešić (neurologija), Gorica Ristić (reumatologija) i Marin Jukić (farmacija).\nU oblasti intenzivne medicine i anesteziologije Marija Vukoja se bavila kontrolnom listom za rano prepoznavanje i lečenje akutne bolesti povrede, s ciljem da svaki kritični pacijent, bez obzira u koju je bolnicu širom sveta primljen, dobije najbolju dostupnu terapiju zasnovanu na dokazima.\nAleksandra Tomić Pešić je u neurologiji istraživala promene strukture mozga kod fokalne distonije, kako bi se bolje razumevala fascinantna i još uvek nedovoljno jasna pojava zvana distonija specifična za zadatak (sa selektivnim oštećenjem fine kontrole naučenih i ciljano usmerenih motornih radnji).\nMarin Jukić se u farmaciji bavio procenom rezultata aktivnosti haplotipa CYP2D6, jednog od najvažnijih enzima uključenih u metabolizam lekova, a Gorica Ristić u reumatologiji uticajem aktivnosti bolesti na poremećeni metabolizam glukoze kod pacijenata sa reumatoidnim artritisom.


Podrška Vlade Srbije "Institutu za ženski sport"\nPodrška Vlade Srbije „Institutu za ženski sport“\nTanjug 20. aprila 2021. 12:29\nBEOGRAD – Potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović potpisala je danas sa selektorkom košarkaške reprezentacije Srbije Marinom Maljković Protokol o saradnji sa udruženjem “Institut za ženski sport” koje Maljkovićeva vodi, sa ciljem dalje promocije i pružanja podrške razvoju sporta kod devojčica i žena.\nMihajlović je naglasila da je ponosna na dugogodišnju saradnju sa Maljković, bez koje ne bi bilo toliko uspeha ni rezultata u sportu.\n“Kada smo pre dve godine pripremali Evropsko prvenstvo za žene u košarci, dogovor je bio da Marina spremi tim za medalju, a mi kao država da obezbedimo uslove da se turnir održi. Iako mnogo nisu verovali, medalje su tu, a Srbija je pokazala da je dobar domaćin. Zato smo i danas tu, da zajedno radimo i pomognemo da se što više devojčica i žena uključi u sport, da se što više gradova i opština uključi i podrži ženski sport“, izjavila je Mihajlović, saopšteno je iz njenog kabineta.\nOna je dodala kako dve trećine devojaka misli da država i društvo ne pridaju dovoljno pažnje ženskom sportu, a više od polovine ih odustane od sporta do kraja puberteta, i objasnila da zato država na ovaj način želi da pomogne.\n„Pozivam lokalne samouprave i društveno odgovorne kompanije da se uključe, podrže program i da zajedno pravimo dobre rezultate”, poručila je Mihajlović.\nMarina Maljković je zahvalila na tome što država ima razumevanja za prave vrednosti.\n“Kao neko ko veći deo godine provede u inostranstvu, ponosna sam na svoju zemlju što razume šta znači ženski sport i uspehe koje žene postižu. Žene donose mnogo medalja ovoj zemlji i u većem broju biće predstavnice na ovogodišnjim Olimpijskim igrama. Kroz ‘Institut za ženski sport’ imamo sjajnu priliku da uključimo veliki broj devojčica u sport, i to besplatno, što omogućavamo kroz saradnju sa Vladom Srbije“, istakla je Maljković.\nOna je ocenila kako je sport uvek zamajac uspeha Srbije i dodala da se raduje saradnji s Vladom.\nPogledajte trenutak u kojem je raketni napad prekinuo košarkašku…\nPrekinuta istraga, nema dokaza o „nameštanju“ PSŽ- Zvezda\nSvetsko prvenstnvo u onlajn fudbalu za mlade krajem maja\nNadal spasio dve meč lopte i plasirao se u četvrtfinale Rima\nPopović: Probaćemo da pobedimo u BG, voleo bih da bude…\nOd Mesijevog i Ronaldovog dresa 2,4 miliona dinara\nKatanić i Olić: Došle smo da damo sve od sebe\nSosa: Ispao sam naivan, biću Hrvatskoj na raspolaganju


Beta 12. septembra 2017. 21:30\nNekoliko desetina hiljada ljudi danas je protestovalo širom Francuske zbog najavljenog ublažavanja zakona o radu, reforme predsednika Emanuela Makrona koji ostaje rešen da je sprovede uprkos prvoj mobilizaciji koju je opozicija ocenila kao „veoma jaku“.\n„Više od 400.000 ljudi“ se okupilo u celoj Francuskooj, izjavio je Filip Martinez, direktor CGT-a, jednog od sindikata organizatora protesta.\nU Parizu se okupilo oko 60.000 ljudi, naveo je sinikat dok je policija procenila da ih je bilo 24.000. Francuske vlasti nisu dale procenu o ukupnom broju u celoj zemlji.\nSkup u Parizu bio je prekinut u nekoliko navrata zbog incidenata, tako da su policajci odgovorili suzavcem i vodenim topovima. Nekoliko incidenata zabeleženo je u Nantu, na zapadu Francske.\nDemonstranti su nosili razne plakate a na nekim je bila kritika Makronove nedavne izjave da će sprovesti reformu bez obzira „na lenje i cinične ljude“. Na nekim plakatima je pisalo „Lenjivci se sada šetaju“, „Lenjčuge svih zemlja ujedinite se!“ ili „Gotov je Makron, lenjčuge su izašle na ulice“.\nCGT je pozvao na drugi protest 21. septembra, dan uoči zvaničnog predsedstavljnja novog nacrta zakona u vladi, dok je Melanšon pozvao na protest 23. septembra.\nSindikati su medjutim podeljeni po pitanju reforme. CGT koji se od početka tome protivini i poziva na proteste nema podršku ostala dva velika sindikata FO i CFDT koji takodje kritikuju reforme ali ne pozivaju na izlazak na ulice.


Najbolji strelac tima Aleksandar Katai imao je nešto dužu pauzu posle preležanog koronavirusa, pa se očekuje da počne da trenira u ponedeljak, da bi bio spreman za meč Lige Evrope protiv Midtjilanda, u četvrtak.\nGabonac, s druge strane, ima problema sa umorom, pošto je igrao dvomeč protiv Angole za svoju zemlju.\nOn će pre gostovanja u Lazarevcu odraditi samo jedan timski trening. Moguće je da će ga Dejan Stanković ostaviti na klupi za rezervne igrače i koristiti ga u slučaju samo krajnje nužde.\nOd korone su se oporavili Miloš Degenek, Aleksandar Dragović i Milan Borjan. I očekuje se da ova trojka sutra zaigra u Lazarevcu.\nNa tom meču neće biti ni Dionija, koji je zaradio povredu, kao ni Rišaria Živkovića koji je dobio pozitivan nalaz na virus korona.\nSVETSKI TALENTI "VEČITIH" Igrači Partizana i Zvezde među 60 budućih zvezda fudbala\n07. 10. 2021. u 13:49\nAleksandar Katai Gelor Kanga FK Kolubara FK Crvena zvezda


Na poziv Kabineta prvog potpredsednika Vlade i ministra spoljnih poslova Ivice Dačića, ona će u ime grada Pančeva prisustvovati svečanosti povodom uručivanja ugovora o realizaciji tri potprojekta Regionalnog stambenog projekta Republike Srbije, čija je vrednost 47,5 miliona evra.\nZahvaljujući opredeljenim sredstvima u okviru drugog, četvrtog i petog potprojekta Regionalnog stambenog projekta, biće obezbeđeno više od 2.000 trajnih i održivih stambenih rešenja namenjenih izbeglim licima sa teritorije 61 opštine i grada u Republici Srbiji, piše u dopisu Gradske uprave Pančevo.\nGrad Pančevo ovom prilikom dobiće tri ugovora ukupne vrednosti 388.000 evra. Od tog iznosa 234.000 evra biće za građevinski materijal i 154.000 evra za otkup seoskih domaćinstava, a još jedan ugovor namenjen je izgradnji osam stambenih jedinica u Glogonju.\nUgovore će uručiti ministar spoljnih poslova, prvi potpredsednik Vlade i predsednik Komisije za koordinaciju procesa trajne integracije izbeglica Vlade Republike Srbije Ivica Dačić u prisustvu visokih predstavnika donatora Regionalnog stambenog projekta, međunarodnih organizacija i institucija Republike Srbije nadležnih za sprovođenje programa.


Izvor: VOA, 08.Mar.2021, 20:46\nUz sve teškoće sa kojima se žene svakodnevno suočavaju, pandemija koronavirusa je dodatno otežala njihov položaj i moglo bi se reći da su žene stale u prve linije borbe protiv pandemije - jedna je od osnovnih poruka sa otvaranja izložbe "Kada je svet stao - one nisu" povodom 8. marta u Francuskom institutu u Beogradu. U prisustvu tri ministarke iz Vlade Srbije, šef delegacije EU u Srbiji Sem Fabrici je ukazao da je Međunarodni dan žena prilika za slavlje, razmišljanje ali i delovanje, dok je ministarka za ljudska i manjinska prava Gordana Čomić istakla da je Zakon o rodnoj ravnopravnosti potreban u ovakvom društvu i da država mora da kaže šta je zabranjeno, šta se ne sme, a šta je poželjno. "Zakon o rodnoj ravnopravnosti nije samo nastavak borbe protiv diskriminacije, nego i stvaranje prostora da žena zaista ima garantovano od države na osnovu ustava i svih institucija jednaka prava kao i muškarci. Taj zakon nije o pravima žena. Taj zakon je o ženama i muškarcima. Ne možemo jedni bez drugih, a trebaju nam i propisi da se tako i ponašamo", izjavila je za Glas Amerike Čomić. Kako ističe i predsednica Udruženja poslovnih žena Srbije Sanja Popović Pantić, žene su iznele veći teret borbe protiv pandemije - makar i na osnovu zanimanja koja najčešće obavljaju - od zdravstvenog i socijalnog sistema, do zaposlenih u trgovinama. Ali i kao poslovne žene, kaže sagovornica Glasa Amerike. "Zaista su preduzetnice došle u jednu koliziju sa tim balansom porodičnog i privatnog. I došle su u situaciju da moraju da moraju da pomažu i svojim zaposlenima, a da su se negde i same suočile sa ogromnim problemima da postignu i održivost biznisa i da pomognu u porodici članovima porodice". Neravnopravnost je ponovo došla u fokus jer je pandemija položaj žena kao talas povukla unazad, kaže Sanja Popović Pantić i ističe da nisu stvoreni adekvatni mehanizmi koji mogu da amortizuju ovakve udare i da se pomoć države mora davati selektivno, shodno tome koliko je ko pogođen krizom izazvanom virusom: "Mi smo želeli da se napravi jedna kombinacija ne samo tih državnih resursa, oni su ipak ograničeni, ipak mi nismo jedna prebogata država. Ali postoje i neki drugi programi - evo došla je Američka razvojna agencija DFC i ona u svom programu ima taj četvrti stub ženskog preduzetništva i mi smo vopjni da razgovaramo o tome kako da se napravi jedna kombinacija svih tih sredstava i da se to sada nekako objedini". Kako smatra predsednica Udruženja poslovnih žena, jako je važno da Srbija sada ima ministarke na mestima na kojima su ranije sedeli ministri. "One su prvi važan, značajan korak ka tome da izvrši jedan fini, ali i kontinuirani pritisak, podržan i od nas iz nevladinog sektora i ovakvih organizacija, koji se onda ne može ignorisati". "Nas tri iz vlade možda nismo reper za probleme žena u čitavoj Srbiji, živimo u Beogradu, dosta toga nam je dostupno, imamo određeni nivo emancipacije, ali upravo zato moramo da upozoravamo da neravnopravnost postoji i na privatnom i na profesionalnom planu", rekla je ministarka za evropske integracije Jadranka Joksimović, govoreći na otvaranju izložbe povodom Međunarodnog dana žena u Francuskom intitutu.